
[bookmark: _Toc103066055]1. BENDROSIOS NUOSTATOS

0. [bookmark: _Hlk209535681][bookmark: _Hlk131599296]Nacionalinė žemės tarnyba prie Aplinkos ministerijos (toliau – perkančioji organizacija), adresas Kalvarijų g. 147, 08352 Vilnius, juridinio asmens kodas 188704927, skelbiamos apklausos būdu numato įsigyti spausdinimo ir kopijavimo įrangos priežiūros ir aptarnavimo paslaugas (toliau – pirkimas).
0. Pirkimas vykdomas vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas, VPĮ), kitais viešuosius pirkimus reglamentuojančiais teisės aktais bei šiomis pirkimo sąlygomis.
0. Vartojamos pagrindinės sąvokos, apibrėžtos Viešųjų pirkimų įstatyme.
1.4. Visos pirkimo sąlygos nustatytos pirkimo dokumentuose, kuriuos sudaro:
1.4.1. Skelbimas apie pirkimą;
1.4.2. Pirkimo sąlygos (kartu su priedais);
1.4.3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
1.4.4. Kita Centrinės viešųjų pirkimų informacinės sistemos (toliau – CVP IS) priemonėmis pateikta informacija.
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų. 
1.6. Pirkimas vykdomas CVP IS elektroninėmis priemonėmis, adresu: https://viesiejipirkimai.lt/epps/home.do. Susirašinėjimas su tiekėjais vykdomas bei pasiūlymai pateikiami tik elektroninėmis priemonėmis naudojant CVP IS. Susirašinėjimas su tiekėjais vykdomas lietuvių kalba.
1.7. Įgaliotas asmuo palaikyti tiesioginį ryšį su tiekėjais, gauti iš jų pranešimus, susijusius su pirkimo procedūromis, yra perkančiosios organizacijos Viešųjų pirkimų ir turto valdymo skyriaus vyriausioji specialistė Loreta Markevičienė (Kalvarijų g. 147, Vilnius, tel. +370 706 85 099, el. paštas Loreta.Markeviciene@nzt.lt).
1.8. Perkančioji organizacija nėra pridėtinės vertės mokesčio (toliau – PVM) mokėtoja.
1.9. Pirkimo procedūras vykdo perkančiosios organizacijos pirkimų organizatorius.
1.10. Pirkime gauti tiekėjų asmens duomenys bus tvarkomi vadovaujantis perkančiosios organizacijos asmens duomenų politika, paskelbta perkančiosios organizacijos interneto svetainėje https://nzt.lrv.lt/, skiltyje „Asmens duomenų apsauga“. Asmens duomenys saugomi kartu su pirkimo dokumentais 10 metų. Įgyvendinant teisės aktuose numatytas pareigas, asmens duomenys esant poreikiui, bus teikiami Viešųjų pirkimų tarnybai, teismams bei kitoms valstybės institucijoms.
1.11. Tiekėjai įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m. birželio 25 d. įsakymu Nr. 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos aprašas), nustatytų reikalavimų. Antikorupcinės politikos aprašas skelbiamas viešai perkančiosios organizacijos interneto svetainėje https://nzt.lrv.lt/, skiltyje „Korupcijos prevencija“.

2. PIRKIMO OBJEKTAS

2.1. [bookmark: _Hlk145687169]Pirkimo objektas – spausdinimo ir kopijavimo įrangos priežiūros ir aptarnavimo paslaugos (toliau – paslaugos), kurioms reikalavimai nurodyti pirkimo sąlygų 2 priede „Spausdinimo ir kopijavimo įrangos priežiūros ir aptarnavimo paslaugų techninė specifikacija“ (toliau – techninė specifikacija). 
[bookmark: _Hlk92788955]2.2.  Pirkimas į atskiras pirkimo objekto dalis neskaidomas. Tiekėjas turi pateikti pasiūlymą visai perkamų paslaugų apimčiai, nurodytai techninėje specifikacijoje. 
2.3. Šiam pirkimui skirta maksimali suma – 24 000,00 Eur be PVM (29 040,00 Eur su PVM).
2.4. Tiekėjams neleidžiama pateikti alternatyvių pasiūlymų.
2.5. Pirkimo metu deramasi nebus.
2.6. Aplinkosauginiai reikalavimai: nurodyti Techninės specifikacijos 2.2.6 papunktyje.
[bookmark: _Hlk146886201]2.7. Laimėjusiu pripažintas tiekėjas privalės pasirašyti su perkančiąja organizacija asmens duomenų tvarkymo susitarimą (pirkimo sąlygų 5 priedas).
2.8. Reikalavimai dėl nacionalinio saugumo:
2.8.1. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka Viešųjų pirkimų įstatymo 37 straipsnio 9 dalies 1 ir (ar) 2 punkte numatytas sąlygas. Tiekėjas kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (pirkimo sąlygų 4 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) Viešųjų pirkimų įstatymo 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų Viešųjų pirkimų įstatymo 39 straipsnio 3 dalyje.
Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
2.8.2. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka Viešųjų pirkimų įstatymo 47 straipsnio 9 dalyje nustatytas sąlygas. Tiekėjas kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (pirkimo sąlygų 4 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) Viešųjų pirkimų įstatymo 51 straipsnio 12 dalyje numatytą dokumentą. 
Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
2.9. Reikalavimai tiekėjui:
2.9.1. Tiekėjas kartu su pasiūlymu turi pateikti: perkančiosios organizacijos turimos valdymo ir apskaitos sistemos „Aqrate Bussines Pro“ gamintojo sertifikatą, patvirtinantį, kad tiekėjas yra įgaliotas gamintojo atstovas diegti ir techniškai aptarnauti valdymo ir apskaitos sistemą „Aqrate Bussines Pro“, arba sutartį su įgaliotu gamintojo atstovu, pagal kurią bus diegiama ir techniškai aptarnaujama perkančiosios organizacijos turimos valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais), arba kitą lygiavertį dokumentą, patvirtinantį teisę platinti valdymo ir apskaitos sistemą „Aqrate Bussines Pro“.
2.9.2. Tiekėjas kartu su pasiūlymu turi pateikti: perkančiosios organizacijos turimos TRIUMPH-ADLER įrangos gamintojo sertifikatą, patvirtinantį, kad tiekėjas yra įgaliotas gamintojo atstovas techniškai aptarnauti TRIUMPH-ADLER kopijavimo-spausdinimo įrangą, arba sutartį su įgaliotu gamintojo atstovu, pagal kurią bus techniškai aptarnaujama TRIUMPH-ADLER kopijavimo-spausdinimo įranga, arba kitą lygiavertį dokumentą, patvirtinantį teisę techniškai aptarnauti TRIUMPH-ADLER gamintojo kopijavimo-spausdinimo įrangą.
2.10. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.11. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

3.1. Šiame pirkime perkančioji organizacija nenaudos Europos bendrojo viešojo pirkimo dokumento. Perkančioji organizacija netikrina, ar yra Įstatymo 46 straipsnyje numatytų tiekėjo pašalinimo pagrindų, išskyrus VPĮ 46 straipsnio 2¹ dalyje numatytą pašalinimo pagrindą (pirkimo sąlygų 1 priedo 2 punktas).
3.2. Tiekėjai, dalyvaujantys pirkime, turi atitikti kvalifikacijos reikalavimus, nurodytus pirkimo sąlygų 1 lentelėje ir kartu su pasiūlymu pateikti užpildytą perkančiosios organizacijos nustatytos formos deklaraciją dėl atitikties kvalifikacijos reikalavimams (toliau – kvalifikacijos atitikties deklaracija, pirkimo sąlygų 5 priedas). 
                                                                          1 lentelė. Tiekėjų kvalifikacijos reikalavimai.
	Eil.
Nr.
	Kvalifikacijos reikalavimai
	Kvalifikacijos reikalavimus įrodantys dokumentai (pateikiamos dokumentų originalų skaitmeninės kopijos)

	1
	2
	3

	1.
	Tiekėjas sutarties vykdymui turi turėti specialistus, galinčius suteikti reikalaujamas paslaugas. Tas pats asmuo gali vykdyti kelių specialistų funkcijas. Tiekėjas turi užtikrinti reikiamą specialistų kiekį tinkamam paslaugų teikimui. Tiekėjo siūlomi specialistai turi atitikti šiuos reikalavimus:
1. perkančiosios organizacijos turimos TRIUMPH-ADLER kopijavimo-spausdinimo techninės priežiūros specialistą, kuris turi turėti:
a) per pastaruosius 5 (penkerius) metus (iki pasiūlymų pateikimo termino pabaigos) ne mažiau kaip 2 (dvejų) metų darbo patirtį kopijavimo-spausdinimo techninės įrangos priežiūros srityje;
b) perkančiosios organizacijos turimos TRIUMPH-ADLER kopijavimo-spausdinimo įrangos priežiūros (arba lygiaverčių paslaugų (pvz., palaikymo, techninio aptarnavimo ir pan.)) inžinieriaus kvalifikaciją.
2. Perkančiosios organizacijos turimos kopijavimo / spausdinimo apskaitos sistemos programinės įrangos priežiūros specialistą, turintį perkančiosios organizacijos turimos programinės įrangos Aqrate Business Pro unlimited diegimo, konfigūravimo arba administravimo bei priežiūros kvalifikaciją.





	1) Tiekėjo ar jo įgalioto asmens patvirtintas (pasirašytas) specialistų, atsakingų už sutarties vykdymą, sąrašas, nurodant vardą, pavardę ir siūlomą pareigybę projekte, ar siūlomas specialistas yra tiekėjo darbuotojas ar kitas ūkio subjektas, kurio pajėgumais bus remiamasi, ar kvazisubtiekėjas (specialistas, kurį numatoma įdarbinti sutarties vykdymui).
2) Tiekėjo siūlomų specialistų gyvenimo aprašymai (CV), kuriuose turi būti pateikta informacija apie jų atitikimą reikalaujamiems kriterijams (įskaitant projektus, nurodant užsakovų kontaktinius duomenis informacijai patikrinti) bei informacija apie tiekėjo siūlomų specialistų darbo patirtį per reikalaujamą laikotarpį (iškilus abejonėms dėl tiekėjo siūlomų specialistų deklaruojamos darbo patirties, perkančioji organizacija turi teisę paprašyti darbo patirtį įrodančių dokumentų). Deklaruojant darbo patirtį, nurodomas darbovietės (-čių) pavadinimas, pareigos, darbo pobūdis – (atliktos ar atliekamos) darbo funkcijos pagal darbo sutartį ir funkcijos atliktos projekte (-uose), nurodoma darbo patirties (atliktų funkcijų) trukmė (nurodant metus, mėnesį), teiktų paslaugų pavadinimas, trumpas aprašymas, pagrindas teikti paslaugas (atitinkamas dokumentas, kurio pagrindu specialistas turėjo teisę teikti paslaugas).
Jeigu tiekėjo siūlomi specialistai su tiekėju darbo santykiais nesusiję, tokiu atveju siūlomi specialistai laikomi ūkio subjektais, kurių pajėgumais yra remiamasi, arba kvazisubtiekėjais (specialistai, kuriuos numatoma įdarbinti sutarties vykdymui) (įrašomi į pasiūlymą) ir turi būti pateikta tiekėjo ir specialisto pasirašyta deklaracija, kad laimėjus konkursą, specialistas atliks numatytas funkcijas sutarties galiojimo laikotarpiu.
PASTABA. Tiekėjas, teikdamas specialistų gyvenimo aprašymus (CV), gali pateikti tik tiek asmens duomenų, kiek yra būtina nustatyti šių specialistų atitikimą nurodytiems kvalifikacijos reikalavimams.
3) Kvalifikaciją įrodančių dokumentų (sertifikatų, pažymėjimų) kopijos:
3.1. Perkančiosios organizacijos turimos TRIUMPH-ADLER kopijavimo-spausdinimo įrangos priežiūros specialistai turi pateikti TRIUMPH-ADLER kopijavimo-spausdinimo įrangos gamintojo išduotus priežiūros inžinieriaus (arba lygiaverčių paslaugų, pvz., diegimo, konfigūravimo ir administravimo, aptarnavimo, remonto) kompetenciją patvirtinančias sertifikatų (mokymo kursų išklausymo pažymėjimai nebus tinkami) kopijas;
3.2. Perkančiosios organizacijos turimos kopijavimo / spausdinimo apskaitos sistemos programinės įrangos priežiūros specialistas papildomai turi pateikti perkančiosios organizacijos turimos Aqrate Business Pro kopijavimo / spausdinimo apskaitos sistemos programinės įrangos gamintojo išduotus diegimo, konfigūravimo arba administravimo, aptarnavimo kompetenciją patvirtinančias sertifikatų (mokymo kursų išklausymo pažymėjimai nebus tinkami) kopijas.



3.3. Perkančioji organizacija aktualių dokumentų, patvirtinančių pirkimo sąlygų 1 lentelėje nurodytų kvalifikacijos reikalavimus įrodančių dokumentų, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (šiuos dokumentus tiekėjas turi teisę pateikti iškart su pasiūlymu).
3.4. Perkančioji organizacija bet kuriuo pirkimo procedūros metu gali paprašyti tiekėjo pateikti visus ar dalį dokumentų, patvirtinančių jo atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūrų atlikimą. 
3.5. Prireikus, tiekėjai gali remtis kitų ūkio subjektų pajėgumais (tiekėjas gali remtis ūkio subjekto pajėgumais, kad atitiktų pirkimo sąlygose nustatytus kvalifikacijos reikalavimus), neatsižvelgdami į tai, kokio teisinio pobūdžio būtų jo ryšiai su jais. Tiekėjas pasiūlyme (pirkimo sąlygų 1 priedo 3 lentelė) privalo nurodyti kokius ūkio subjektus jis ketina pasitelkti, kurių pajėgumais jis remiasi. Šiuo atveju tiekėjas privalo įrodyti perkančiajai organizacijai, kad vykdant pirkimo sutartį, tie ištekliai jam bus prieinami ir perkančiajai organizacijai pateikti priimtinus įrodymus dėl galimybės veiksmingai pasinaudoti tų ūkio subjektų ištekliais per visą sutartinių įsipareigojimų vykdymo laikotarpį. Tokie įrodymai yra pasirašytos dvišalės preliminariosios sutartys, sutartys, ketinimų protokolai, ūkio subjekto, kurio pajėgumais tiekėjas planuoja remtis, deklaracija ar kiti lygiaverčiai dokumentai, patvirtinantys, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. 
3.6. Jeigu tiekėjas pajėgumams (kvalifikacijai) ketina pasitelkti kvazisubtiekėjus (specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu), tiekėjas privalo savo pasiūlyme (pirkimo sąlygų 1 priedo 3 lentelė) nurodyti, kokius kvazisubtiekėjus jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Taip pat tiekėjas privalo įrodyti perkančiajai organizacijai, kad vykdant pirkimo sutartį, kvazisubtiekėjų ištekliai bus prieinami visą sutartinių įsipareigojimų vykdymo laikotarpį. Tokie įrodymai yra: pasirašytos dvišalės preliminariosios sutartys, sutartys, ketinimų protokolai, deklaracija ar kiti lygiaverčiai dokumentai. 
3.7. Jei tiekėjas sutartiniams įsipareigojimams vykdyti ketina pasitelkti subtiekėjus (tiekėjo pirkimo sutarties vykdymui pasitelkiamas asmuo, kurio kvalifikacija tiekėjas nesiremia, kad atitiktų kvalifikacijos reikalavimus, tačiau vykdo sutartines tiekėjo prievoles) jis privalo savo pasiūlyme (pirkimo sąlygų 1 priedo 4 lentelė) nurodyti, kokius subtiekėjus jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. 
3.8. Jeigu paaiškėja, kad tiekėjas, nenurodęs jog remiasi kitų ūkio subjektų pajėgumais (kvalifikacija), pats neatitinka pirkimo dokumentuose suformuluotų kvalifikacijos reikalavimų, jis neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
3.9. Jei bendrą pasiūlymą pateikia ūkio subjektų grupė, pirkimo sąlygų 1 lentelės 3.2 papunktyje nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys, atsižvelgiant į jo prisiimamus įsipareigojimus pagal jungtinės veiklos sutartį arba visi ūkio subjektų grupės nariai kartu.
3.10. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie perkančiosios organizacijos poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie paslaugų teikimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą, pirkimo sąlygų 1 priedo 5 lentelėje turi nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
3.11. Reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos. Šie dokumentai turi būti pateikti iki pirkimo sutarties pasirašymo.
3.12. Pateikiant dokumentus elektronine forma ar dokumentų originalų skaitmenines kopijas yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3.13. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.14. Kitų ūkio subjektų pajėgumų pasitelkimas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama skaitmeninė dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Tuo atveju, jei ūkio subjektų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo–pardavimo sutartis ir jam bus atliekami mokėjimai. 
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

5. PASIŪLYMŲ RENGIMAS, PATEIKIMAS, KEITIMAS

5.1. Pateikdamas pasiūlymą, tiekėjas sutinka su visomis pirkimo sąlygomis, nustatytomis pirkimo dokumentuose ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Tiekėjas negali pateikti pasiūlymo su išlygomis. Pasiūlymas privalo būti pasirašytas įstaigos vadovo ar jo įgalioto asmens ir nuskenuotas arba pasirašytas kvalifikuotu elektroniniu parašu.
5.2. Pasiūlymas turi būti pateiktas tik CVP IS elektroninėmis priemonėmis adresu: https://viesiejipirkimai.lt/epps/home.do . Pasiūlymas, pateiktas spausdintine forma arba ne CVP IS elektroninėmis priemonėmis, bus atmestas kaip neatitinkantis pirkimo sąlygų reikalavimų. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikiant atitinkamų dokumentų skaitmenines kopijas ir pasirašant pasiūlymą, yra deklaruojama, kad kopijos yra tikros. Perkančioji organizacija pasilieka sau teisę reikalauti dokumentų originalų.
5.3. Tiekėjo pasiūlymas bei kiti dokumentai pateikiami lietuvių kalba (siūlomų specialistų sertifikatai gali būti pateikiami ir anglų kalba, tačiau perkančioji organizacija turi teisę paprašyti pateikti vertimą į lietuvių kalbą). Jei atitinkami dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į lietuvių kalbą. Tinkamu laikomas vertimo patvirtinimas vertėjo parašu ir vertimo biuro antspaudu (jei turi) arba tiekėjo ar jo įgalioto asmens parašu ir antspaudu (jei turi). Pateikiamas skenuotas dokumentas elektronine forma.
5.4. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Alternatyvūs pasiūlymai nepriimami ir nevertinami. Jei tiekėjas arba ūkio subjektų grupės dalyvis pateikia daugiau kaip vieną pasiūlymą arba alternatyvius pasiūlymus, visi tokie pasiūlymai bus atmesti. 
5.5. Pasiūlymą sudaro tiekėjo CVP IS priemonėmis pateiktų dokumentų visuma (perkančioji organizacija pasilieka sau teisę pareikalauti dokumentų originalų):
[bookmark: _Hlk129695078]5.5.1. tiekėjo finansinis pasiūlymas, parengtas pagal pirkimo sąlygų 1 priede pateiktą formą; 
5.5.2. jei pasitelkiami ūkio subjektai ir / ar kvazisubtiekėjai, kurių pajėgumais (kvalifikacija – kai šis reikalavimas taikomas) bus remiamasi, juos įpareigojančių dokumentų (deklaracijų, sutarčių, ketinimo protokolų ar kt.), patvirtinančių tiekėjo galimybes visą pirkimo sutarties vykdymo laikotarpį naudotis kitų ūkio subjektų ir / ar kvazisubtiekėjų pajėgumais, kopijos. Perkančioji organizacija aktualių dokumentų, patvirtinančių tiekėjo galimybę remtis kitų ūkio subjektų ir/ar kvazisubtiekėjų pajėgumais visą sutarties galiojimo laikotarpį, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu;
5.5.3. įgaliojimo ar kito dokumento (pvz. pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija;
5.5.4. jungtinės veiklos sutarties originalo skaitmeninė kopija (jeigu dalyvauja ūkio subjektų grupė jungtinės veiklos pagrindu).
5.6. Pasiūlymas turi būti pateiktas iki CVP IS nurodyto pasiūlymų pateikimo termino pabaigos tik elektroninėmis priemonėmis, naudojant CVP IS. Pasiūlymo pateikimo data laikoma ta, kuomet gaunamas visas pasiūlymas. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę. Perkančioji organizacija neatsako už elektros tiekimo, CVP IS sistemos sutrikimus ar už pavėluotai gautą pasiūlymą, taip pat perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai. 
5.7. Tiekėjas pasiūlyme turi nurodyti, kokia pasiūlyme pateikta informacija yra konfidenciali (pirkimo sąlygų 1 priedo 5 lentelė). Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Tiekėjas negali nurodyti, kad konfidenciali informacija yra pasiūlymo kaina (išskyrus jos sudedamąsias dalis) arba, kad visa pasiūlyme pateikta informacija yra konfidenciali. Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti. 
5.8. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos (jeigu toks taikomas) gali prašyti perkančiosios organizacijos pateikti laimėjusį pasiūlymą.  
5.9. Pasiūlyme nurodoma kaina pateikiama eurais turi būti išreikšta ir apskaičiuota taip, kaip nurodyta pirkimo sąlygų 1 priede. Apskaičiuojant kainą, turi būti atsižvelgta į visą pirkimo sąlygų 1 priede nurodytą paslaugų apimtį, į pirkimo sąlygų 2 priede pateiktą techninę specifikaciją ir kt. Į paslaugų kainą turi būti įskaityti visi mokesčiai ir visos tiekėjo išlaidos, būtinos teikti paslaugas (įskaitant PVM sąskaitų faktūrų pateikimą naudojantis SABIS sistema). 
5.10. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 mėnesius nuo perkančiosios organizacijos nustatyto pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. 
5.11. Pirkimo procedūrų metu perkančioji organizacija turi teisę prašyti, kad tiekėjas pratęstų jo galiojimą iki konkrečiai nurodyto laiko. Tiekėjas gali atmesti tokį prašymą. 
5.12. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija išsiunčia pranešimus visiems tiekėjams, kurie prisijungė prie pirkimo.
5.13. Tiekėjas CVP IS priemonėmis pateiktą pasiūlymą iki nustatyto pasiūlymų pateikimo termino pabaigos gali atsiimti bei pakeisti. Norėdamas vėl pateikti atsiimtą ar pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui, atšaukti ar pakeisti pasiūlymo nebus galima. 
5.14. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.

6. PASIŪLYMO GALIOJIMO UŽTIKRINIMAS 

6.1. Pasiūlymo galiojimo užtikrinimas nereikalaujamas.

7. PIRKIMO SĄLYGŲ PAAIŠKINIMAS IR PATIKSLINIMAS
7.1. Pirkimo sąlygos gali būti paaiškinamos, patikslinamos tiekėjo iniciatyva, jam CVP IS susirašinėjimo priemonėmis kreipiantis į perkančiąją organizaciją ne vėliau kaip likus 2 darbo dienoms iki pasiūlymų pateikimo termino pabaigos. Tiekėjas turėtų būti aktyvus ir pateikti klausimus ar paprašyti paaiškinti pirkimo sąlygas iš karto jas išanalizavęs, atsižvelgdamas į tai, kad, pasibaigus pasiūlymo pateikimo terminui, pasiūlymo turinio keisti nebus galima. Perkančioji organizacija pirkimo dokumentų paaiškinimus skelbia CVP IS, nenurodydama, iš ko gautas prašymas duoti paaiškinimą, ne vėliau kaip likus 1  darbo dienai iki pasiūlymų pateikimo termino pabaigos.
7.2. Nesibaigus pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo sąlygas. Tokie paaiškinimai (patikslinimai) skelbiami CVP IS priemonėmis ne vėliau kaip likus 1 darbo dienai iki pasiūlymų pateikimo termino pabaigos.
7.3. Jeigu perkančioji organizacija pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi tiekėjai, juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). 
7.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
7.5. Bet kokia informacija, prašymai paaiškinti pirkimo sąlygas, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas vykdomas tik CVP IS susirašinėjimo priemonėmis ir tik CVP IS.
7.6. Perkančioji organizacija nerengs susitikimų su tiekėjais dėl pirkimo dokumentų paaiškinimų.
8. PASIŪLYMŲ ŠIFRAVIMAS
8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
8.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina arba ekonominio naudingumo siūlomi kriterijai). 
8.1.2. iki vokų atplėšimo procedūros (posėdžio) pradžios /perkančioji organizacija vokų atplėšimo procedūrą (posėdį) turi numatyti ne anksčiau nei po 45 min. pasibaigus pasiūlymo pateikimo terminui/ CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti elektroniniu paštu Loreta.Markeviciene@nzt.lt.
Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiosios organizacijos įgaliotu asmeniu, nurodytu pirkimo sąlygų 1.8 papunktyje, ir (arba) kitais būdais). 
8.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina arba ekonominio naudingumo siūlomi kriterijai, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
9.  SUSIPAŽINIMO SU ELEKTRONINĖMIS PRIEMONĖMIS GAUTAIS PASIŪLYMAIS PROCEDŪRA
9.1. Susipažinimas su CVP IS gautais pasiūlymais vyks CVP IS nurodytą dieną. 
9.2. Susipažinimo su pasiūlymais procedūroje tiekėjai nedalyvauja. Perkančioji organizacija neteikia informacijos pirkime dalyvaujantiems tiekėjams apie pasiūlymus pateikusius tiekėjus, pasiūlytas kainas. Susipažinimo su CVP IS pateiktais pasiūlymais procedūras atlieka pirkimo organizatorius.
10. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
10.1. Pirkimui pateiktus pasiūlymus nagrinėja ir vertina pirkimo organizatorius. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams. 
10.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi VPĮ 45 straipsnio 3 dalies nuostatomis.
10.3. Jei tiekėjo pasiūlyme nurodoma paslaugų ar jų sudedamųjų dalių kaina perkančiajai organizacijai atrodo neįprastai maža, perkančioji organizacija prašo tiekėjo CVP IS susirašinėjimo priemonėmis per perkančiosios organizacijos nurodytą terminą pagrįsti neįprastai mažą kainą, įskaitant ir detalų kainų sudėtinių dalių pagrindimą, VPĮ 57 straipsnio 2 – 3 dalyse nustatyta tvarka. 
10.4. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.
10.5. Pasiūlymas atmetamas, jeigu:
10.5.1. pasiūlymas neatitinka pirkimo dokumentuose nustatytų reikalavimų ir jo trūkumai negali būti ištaisyti vadovaujantis pirkimo sąlygų 10.2 papunkčiu;
10.5.2. tiekėjas per perkančiosios organizacijos nurodytą terminą nepaaiškino pasiūlymo ar neištaisė pasiūlymo trūkumų, kaip tai numatyta pirkimo sąlygų 10.2 papunktyje;
10.5.3. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
10.5.4. tiekėjas teikdamas pasiūlymą neišviešino ūkio subjektų, kurių pajėgumais (kvalifikacija) jis ketina remtis, kvazisubtiekėjų, ir pats tiekėjas neatitinka pirkimo sąlygose nustatytų kvalifikacijos reikalavimų;
10.5.5. pasiūlyta per didelė ir perkančiajai organizacijai nepriimtina kaina. Maksimali kaina nustatyta pirkimo sąlygų 2.3 papunktyje;
10.5.6. perkančiajai organizacijai paprašius pagrįsti neįprastai mažą kainą, tiekėjas nepateikė, ar pateikė netinkamus pasiūlytos neįprastai mažos kainos (sąnaudų) pagrįstumo įrodymus arba jis neatitiko VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
10.5.7. pasiūlymas buvo pateiktas ne CVP IS priemonėmis; 
10.5.8. iki sutarties sudarymo apie tiekėją CVP IS paskelbiama VPĮ 52 straipsnio 1 dalyje nurodyta informacija;
10.5.9. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
10.5.11. kitais Viešųjų pirkimų įstatyme numatytais atvejais.
10.6. Apie pasiūlymo atmetimą ir tokio atmetimo priežastis tiekėjas informuojamas CVP IS susirašinėjimo priemonėmis nedelsiant, bet ne vėliau kaip per 3 (tris) darbo dienas nuo sprendimo priėmimo. 
[bookmark: _Toc60525490][bookmark: _Toc47844936]11. PASIŪLYMŲ EKONOMINIO NAUDINGUMO VERTINIMAS 

11.1. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kainą.
11.2. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
12. PIRKIMO SUTARTIES SUDARYMAS
12.1. Pirkimo sutartis sudaroma nedelsiant. Pirkimo sutarties sudarymo atidėjimo terminas mažos vertės pirkimuose netaikomas.
12.2. Pirkimo sutarties sąlygos pateikiamos pridedamame pirkimo–pardavimo sutarties projekte (pirkimo sąlygų 3 priedas). Jei tiekėjas pirkimo pasiūlyme nurodė, kad jis pirkimo sutarties vykdymui ketina pasitelkti ūkio subjektus ir/ar kvazisubtiekėjus (toliau – subjektai), kurių pajėgumais remsis, šiuo atveju, tiekėjo nurodyti subjektai įrašomi į sudaromą pirkimo sutartį (koreguojant pirkimo–pardavimo sutarties projektą). Tiekėjas, iš anksto raštu suderinęs su perkančiąja organizacija, gali pirkimo sutarties vykdymo metu pakeisti subjektus, tačiau pakeisti subjektai privalo būti ne žemesnės kvalifikacijos kaip subjektai, nurodyti pasiūlyme. Prieš duodama sutikimą keisti subjektus, perkančioji organizacija turi teisę patikrinti naujų, pasiūlyme nenurodytų, subjektų kvalifikaciją (tuo atveju, jei subjektams kvalifikacijos reikalavimai buvo keliami). Be raštiško perkančiosios organizacijos sutikimo pasitelkti kitus, pasiūlyme nenurodytus subjektus, draudžiama. Sutarties vykdymo metu, kai subjektai netinkamai vykdo įsipareigojimus tiekėjui, taip pat tuo atveju, kai subjektai nepajėgūs vykdyti įsipareigojimų tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, tiekėjas gali pakeisti subjektus. Apie tai tiekėjas iš anksto raštu turi informuoti perkančiąją organizaciją, nurodydamas subjektų pakeitimo priežastis ir būsimus subjektus. Subjektų keitimas įforminamas abiejų pirkimo sutarties šalių pasirašomu susitarimu. Šis susitarimas tampa neatskiriama pirkimo sutarties dalimi. Ši sąlyga taikoma tuomet, jei pasiūlyme tiekėjas nurodo subjektus, kuriuos ketina pasitelkti.

_________________

Pirkimo sąlygų
                  1 priedas

PASIŪLYMAS 
[bookmark: _Hlk133408113]DĖL SPAUSDINIMO IR KOPIJAVIMO ĮRANGOS PRIEŽIŪROS IR APTARNAVIMO PASLAUGŲ
2026 m. _______________ d.

_______________________
(vieta)

	Tiekėjo pavadinimas (jeigu dalyvauja ūkio subjektų grupė, surašomi visų dalyvių pavadinimai)
	

	Tiekėjo adresas (jeigu dalyvauja ūkio subjektų grupė, surašomi visų dalyvių adresai)
	

	Įmonės kodas (jeigu dalyvauja ūkio subjektų grupė, surašomi visų dalyvių įmonės kodai)
	

	PVM mokėtojo kodas
	

	Banko sąskaita 
	

	Banko pavadinimas
	

	Už pasiūlymą atsakingo asmens vardas, pavardė, pareigos
	

	Telefono numeris
	

	El. pašto adresas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) pirkimo sąlygose;
2) kituose pirkimo dokumentuose. 
[bookmark: _Hlk209537182]2. Patvirtinu, kad mano vadovaujama/atstovaujama organizacija (juridinis asmuo) neturi Lietuvos Respublikos viešųjų pirkimų įstatymo 46 straipsnio 2¹ dalyje nurodyto pašalinimo pagrindo: „2¹. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.“
3. Teikdami šį pasiūlymą mes patvirtiname, kad į mūsų siūlomą kainą įskaičiuotos visos pirkimo sutarties vykdymo išlaidos ir kad mes prisiimame riziką už visas išlaidas, kurias, teikdami pasiūlymą ir laikydamiesi techninės specifikacijos sąlygų, privalėjome įskaičiuoti į pasiūlymo kainą, įskaitant sąskaitų faktūrų pateikimą naudojantis SABIS sistema.
4. Teikdami šį pasiūlymą, patvirtiname, kad laikysimės aplinkosauginių reikalavimų, nurodytų techninės specifikacijos 2.2.6 papunktyje (pirkimo sąlygų 2 priedas).
5. Mes siūlome spausdinimo ir kopijavimo įrangos priežiūros ir aptarnavimo paslaugas ir patvirtiname, kad siūlomos paslaugos visiškai atitinka pirkimo dokumentuose nurodytus reikalavimus:

1 lentelė. Finansinis pasiūlymas:
[bookmark: _Hlk134079206]
	Eil. Nr.
	Paslaugų pavadinimas
	Mato vienetas
	Maksimalus kiekis 8-iems mėn.
	Vnt. kaina,
Eur be PVM
	Vnt. kaina,
Eur su PVM
	Bendra pasiūlymo kaina, Eur su PVM

	1
	2
	3
	4
	5
	6
	7

	1.
	A ir B tipo turimos įrangos priežiūros ir aptarnavimo paslaugos
	Nespalvotas spaudas 

	75 000*
	 
	 
	

	2.
	A tipo turimos įrangos priežiūros ir aptarnavimo paslaugos
	Spalvotas spaudas

	6 750*
	 
	 
	

	3.
	A ir B tipo turimos įrangos priežiūros ir aptarnavimo paslaugos
	Mėnesinis mokestis už vieną įrangos vienetą
	182 vnt.** spausdinimo ir kopijavimo įrangos
	 
	 
	_______
182**x8x įkainis su PVM, nurodytas 6 skiltyje

	4.
	Valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) aptarnavimo, palaikymo ir vystymo paslaugos 
	Mėnesinis mokestis visam įrangos kiekiui
	1
	 
	 
	_______
8xįkainis su PVM, nurodytas 6 skiltyje

	PVM suma, Eur
	

	Bendra pasiūlymo kaina, Eur be PVM
	



*Pirkėjas neįsipareigoja nupirkti viso nurodyto paslaugų kiekio, o paslaugos bus perkamos pagal faktinį poreikį.
**Preliminarus planuojamas Pirkėjo turimos spausdinimo ir kopijavimo įrangos skaičius – 140, kuri išsidėsčiusi visoje Lietuvos teritorijoje. Spausdinimo ir kopijavimo įrangos skaičius gali keistis: tiek mažėti, tiek didėti iki 30 proc., todėl pasiūlymų vertinimui naudojamas galimas maksimalus įrangos skaičius – 182 vnt.

Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo priežastis, dėl kurių PVM nemoka: 
_______________________________________________________________________________.
6. Pastabos: 
6.1. Finansinio pasiūlymo turinio tiekėjas negali keisti (privaloma nurodyta tvarka užpildyti tik laisvas lentelės skiltis). Priešingu atveju bus traktuojama, kad finansinis pasiūlymas neatitinka pirkimo dokumentų reikalavimų.
6.2. Pasiūlymo kaina nurodoma ne daugiau kaip 2 skaitmenų po kablelio tikslumu.
2 lentelė. 1 Ūkio subjektai, kurie bus pasitelkiami pajėgumams tenkinti:
	Eil. Nr.
	Ūkio subjektas (-ai), kuris (-ie) pasitelkiamas (-i) pajėgumams tenkinti, pavadinimas (-ai)
	Pirkimo sutarties dalis, kuriai ūkio subjektas pasitelkiamas

	1
	2
	3

	
	
	

	
	
	


1 Pildyti tuomet, jei pirkimo sutarties vykdymui bus pasitelkti ūkio subjektai, kurie bus pasitelkiami pajėgumams (kvalifikacijai) tenkinti. Jeigu tiekėjas nenurodo ūkio subjektų, laikoma, kad vykdant pirkimo sutartį jų nebus pasitelkiama.
3 lentelė. 2 Vykdydamas sutartį, pasitelksiu šiuos subtiekėjus, kvazisubtiekėjus:
	Eil. Nr.
	Subtiekėjo, kvazisubtiekėjo (-ų) pavadinimas (-ai)
	Pirkimo sutarties dalis, kuriai subtiekėjas ir / ar kvazisubtiekėjas pasitelkiamas

	
	
	

	
	
	


2 Pildyti tuomet, jei pirkimo sutarties vykdymui bus pasitelkti subtiekėjai (tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia), ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu). Jeigu tiekėjas nenurodo subtiekėjų ir / ar kvazisubtiekėjų, laikoma, kad vykdant pirkimo sutartį jų nebus pasitelkiama.
4 lentelė. 3 Tretieji asmenys, kurie tiesiogiai aktyviai, savo veiksmais neprisidės prie poreikio įsigyti pirkimo objektą tenkinimo:
	Eil. Nr.
	Trečiojo asmens (-ų) pavadinimas (-ai)
	Pirkimo sutarties dalis, kuriai trečiasis asmuo (-ys) pasitelkiamas (-i)

	1
	2
	3

	
	
	

	
	
	


3 Pildyti tuomet, jei pirkimo sutarties vykdymui bus pasitelkti tretieji asmenys, kurie tiesiogiai aktyviai, savo veiksmais neprisidės prie poreikio įsigyti pirkimo objektą tenkinimo, tačiau privaloma išviešinti ir nurodyti informaciją apie su jais pasirašytas sutartis, ketinimo protokolus ir pan. 
5 lentelė. Kartu su pasiūlymu pateikiami šie dokumentai:
	Eil. Nr.
	Pateiktas dokumentas ir/ar informacija (pildo / koreguoja Tiekėjas)
	Ar nurodytame dokumente pateikiama informacija yra konfidenciali informacija (komercinė paslaptis)4
Taip/Ne)

	1
	2
	3

	1.
	Jungtinės veiklos sutarties skaitmeninė kopija (jeigu pasiūlymą teikia ūkio subjektų grupė).
	

	2.
	Įgaliojimas (pasirašyti pasiūlymą, patvirtinti pasiūlymą, tikslinti pateiktus duomenis apie kvalifikaciją (jei taikoma), paaiškinti (patikslinti) pasiūlymą, teikti pretenzijas perkančiajai organizacijai ir t. t.) (jeigu pirkimo dokumentus teikia ne įstaigos vadovas).
	

	3.
	Dokumentai, patvirtinantys galimybę remtis kitų ūkio subjektų ir (ar) kvazisubtiekėjų pajėgumais (pvz., ketinimų protokolai, laisvos formos deklaracijos ar pan.).
	

	4.
	Nacionalinio saugumo reikalavimų atitikties deklaracija (pirkimo sąlygų 4 priedas).
	

	5.
	Pirkimo sąlygų 2.9 punkte nurodyti dokumentai
	


4 Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, Perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus, rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti.

6 lentelė. Laimėjimo atveju už sutarties vykdymą skiriame atsakingą (sutarties projekto 12.5 papunktis) ir sutartį pasirašantįjį asmenį (-is):
	Eil. Nr.
	Pateikiami duomenys
	Asmuo, atsakingas už sutarties vykdymą
	Asmuo, pasirašantis sutartį

	1
	2
	3
	4

	1.
	Vardas, pavardė, pareigos
	
	

	2.
	Atstovavimo pagrindas5
	–
	

	3.
	Telefonas
	
	

	4.
	El. paštas
	
	


5 Duomenys (Eil. Nr. 2) pateikiami tik sutartį pasirašančiojo asmens, t. y. veikiantis pagal įmonės įstatus (nuostatus). Jei sutartį pasirašys įgaliotas asmuo, nurodoma, kad veikiantis pagal įgaliojimą (data, numeris).
Pasiūlymas galioja ne trumpiau kaip 3 (tris) mėnesius nuo pasiūlymų pateikimo termino pabaigos.


	[bookmark: _Hlk116988434]Tiekėjo arba jo įgalioto asmens pareigų pavadinimas)
	
	(parašas) 
	
	(vardas ir pavardė) 





Pirkimo sąlygų
                                                                                                                              2 priedas

SPAUSDINIMO IR KOPIJAVIMO ĮRANGOS PRIEŽIŪROS IR APTARNAVIMO PASLAUGŲ TECHNINĖ SPECIFIKACIJA

I. PASLAUGŲ APRAŠYMAS IR BENDRA INFORMACIJA

1.1 Naudojamos sąvokos ir sutrumpinimai:
	Eil. Nr.
	Sąvokos ir trumpiniai
	Paaiškinimas

	1.1.1.
	[bookmark: _Hlk124999584]Nacionalinė žemės tarnyba, Pirkėjas
	Nacionalinė žemės tarnyba prie Aplinkos ministerijos.

	1.1.2.
	Sutartis
	Spausdinimo ir kopijavimo įrangos priežiūros ir aptarnavimo paslaugų pirkimo sutartis.

	1.1.3.
	Paslaugų teikėjas
	Spausdinimo ir kopijavimo įrangos priežiūros ir aptarnavimo paslaugų teikėjas.

	1.1.4.
	Paslaugos
	Nacionalinės žemės tarnybos spausdinimo ir kopijavimo įrangos priežiūros ir aptarnavimo paslaugos, kai Pirkėjo išlaidos priklauso nuo faktiškai atspausdintų ar nukopijuotų lapų skaičiaus.

	1.1.5.
	Pirkėjo darbo valandos, darbo laikas
	I – IV 7.00 – 18.00 val., V 7.00 – 16.45 val. Darbo dienos trukmė prieš šventines dienas – viena valanda trumpiau.

	1.1.6.
	SLA
	Paslaugų lygio susitarimas.


1.2. Sutarties objektas – Paslaugos, atitinkančios šioje techninėje specifikacijoje nustatytus reikalavimus.
1.3. Sutarties tikslas – užtikrinti tinkamą ir efektyvų Nacionalinės žemės tarnybos turimos spausdinimo ir kopijavimo įrangos funkcionavimą ir centralizuotą spausdinimo ir kopijavimo įrangos naudojimo kontrolę, spausdinimo ir kopijavimo proceso valdymą bei apskaitą, naudojant Pirkėjo programinės įrangos „Aqrate Bussines Pro“ pagrindu įdiegtą spausdinimo ir kopijavimo valdymo ir apskaitos sprendimą.
1.4. Paslaugų teikimo laikotarpis – Paslaugos pradedamos teikti nuo Sutarties įsigaliojimo dienos nuo sutarties pasirašymo ir teikiamos nuolat iki Sutarties termino pabaigos, bet ne ilgiau kaip 8 (aštuonis) mėnesius nuo Paslaugų teikimo pradžios dienos.
1.5. Paslaugų apimtis – Paslaugos apima šios techninės specifikacijos 2.1 papunktyje aprašytas paslaugas.
1.6. Paslaugų teikimo vieta – Nacionalinės žemės tarnybos veikloje naudojamos spausdinimo ir kopijavimo įrangos eksploatavimo vietos – Nacionalinės žemės tarnybos padaliniai, kurių sąrašas ir adresai nurodyti Nacionalinės žemės tarnybos interneto svetainės https://nzt.lrv.lt/lt/ skiltyje „Struktūra ir kontaktinė informacija“.
1.7. Spausdinimo ir kopijavimo įrangos apžvalga:
1.7.1. Preliminarus planuojamas Pirkėjo turimų spausdinimo ir kopijavimo įrangos skaičius – 140, kurios išsidėsčiusios visoje Lietuvos teritorijoje. Turimos Įrangos sąrašas bus pateiktas Paslaugų teikėjui po Sutarties pasirašymo.
1.7.2. Nacionalinė žemės tarnyba veikloje naudoja 2 tipų spausdinimo ir kopijavimo įrangą:
1.7.2.1. A tipo įranga (spalvinė kopijavimo bei spausdinimo įranga). Modelių pavadinimai:
1.7.2.1.1. TA TRIUMPH-ADLER 206ci; 
1.7.2.1.2. TA TRIUMPH-ADLER 5006ci;
1.7.2.1.3. TA TRIUMPH-ADLER 3206ci;
1.7.2.1.4. TA TRIUMPH-ADLER C3060MFP;
1.7.2.1.5. TA TRIUMPH-ADLER C3061 DN.
1.7.2.2. B tipo įranga (nespalvinė kopijavimo bei spausdinimo įranga). Modelių pavadinimai:
1.7.2.2.1. TA Triumph-Adler 4030i MFP;
1.7.2.2.2. TA Triumph-Adler P3521 DN;
1.7.2.2.3. TA Triumph-Adler 5056i.
1.8. Orientacinis spaudų kiekis visam sutarties galiojimo laikotarpiui: juodai baltų spaudų kiekis iki 75 000 vnt., spalvotų spaudų kiekis iki 6 750 vnt. Pirkėjas neįsipareigoja nupirkti viso nurodyto spaudų kiekio. Nurodytas kiekis yra preliminarus, esant poreikiui, Pirkėjas gali įsigyti didesnį kiekį, tačiau neviršijant Sutarties kainos.
1.9. Nacionalinės žemės tarnybos spausdinimo ir kopijavimo įrangos valdymui ir apskaitai naudojama programinė įranga „Aqrate Bussines Pro“, kurį įdiegta ir sukonfigūruota Pirkėjo virtualiuose serveriuose. „Aqrate Bussines Pro“ įrangos ir licencijų sąrašas:
1.9.1. Aqrate Bussines Pro UNLIMITED – 1 vnt.
1.9.2. Aqrate vidinis darbų valdymo terminalas (angl. Embedded terminal).
1.10. Pirkėjas atsiskaito mokėdamas mėnesinį mokestį už faktiškai aptarnaujamos spausdinimo ir kopijavimo įrenginių kiekį ir už faktiškai per mėnesį atspausdintų lapų kiekį pagal vieno nespalvoto ir spalvoto spaudo (spausdinimo ar kopijavimo įrangos priemonių pagalba ant popieriaus gautas tekstas, vaizdas ir pan.) kainą, į spaudo kainą yra įskaičiuoti visi mokesčiai (taip pat ir PVM) ir visos Paslaugų teikėjo išlaidos, susijusios su Įrangos palaikymo ir aptarnavimo paslaugų teikimu bei išlaidos, susijusios su originaliomis eksploatacinėmis medžiagomis (dažomieji milteliai, būgnai, nešėjai ir pan.), jų tiekimu bei keitimu Įrangos eksploatacijos vietose, bei Nacionalinės žemės tarnybos turimos valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) palaikymą ir vystymą (įskaitant papildomų vidinių darbų valdymo terminalų įdiegimą).

II. PERKAMŲ PASLAUGŲ APMTIS IR REIKALAVIMAI PASLAUGŲ TEIKIMUI

2.1. Paslaugų apimtis:
2.1.1. Nacionalinės žemės tarnybos turimos spausdinimo ir kopijavimo įrangos (toliau – Įranga) priežiūros ir aptarnavimo paslaugos:
2.1.1.1. Įrangos remontas (įskaitant sugedusių detalių keitimą);
2.1.1.2.  Įrangos derinimas;
2.1.1.3.  periodinis Įrangos mikroprograminės įrangos (firmware) atnaujinimas;
2.1.1.4.  planinis profilaktinis valymas ir priežiūra;
2.1.1.5.  savalaikis besidėvinčių detalių keitimas;
2.1.1.6. originalių eksploatacinių medžiagų (tonerio, fotolaidininko ir pan.) ir (arba) pakaitinės spausdinimo įrangos rezervo tiekimas Pirkėjui. Rezervo kiekis nustatomas pagal poreikį, stebint spausdinimo įrenginius nuotoliniu būdu;
2.1.1.7. su Įranga dirbančio personalo mokymai bei konsultacijos ir pagalba telefonu arba per Pirkėjo incidentų valdymo sistemą (OTRS);
2.1.1.8. kompiuterinių įrangos tvarkyklių instaliavimas ir derinimas;
2.1.1.9. Įrangos integracijos į Pirkėjo turimą apskaitos ir valdymo sistemą „Aqrate Bussines Pro“;
2.1.1.10.  kitos su Įrangos priežiūra ir aptarnavimo paslaugomis susijusios paslaugos.
2.1.2. Nacionalinės žemės tarnybos turimos valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) palaikymo ir vystymo paslaugos:
2.1.2.1. „Aqrate Bussines Pro“ konfigūravimo plėtra, sukonfigūruojant taip, kad kiekvienas naudotojas, išsiuntęs dokumentus spausdinti, po autentifikacijos galėtų atsispausdinti juos su bet kuriuo organizacijos daugiafunkciniu spausdintuvu, t. y. programinė įranga turi turėti vadinamąją „Sek mane“ (angl. FollowMe) funkciją visoje A ir B tipo įrangoje;
2.1.2.2. Pirkėjo Įrangos valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) techninės ir programinės įrangos aptarnavimo paslaugos (įskaitant aparatinės ir programinės įrangos / terminalų atnaujinimus, gedimų šalinimą bei konsultacijas programinės ir aparatinės įrangos klausimais). Paslaugų teikėjas privalo užtikrinti, kad pasibaigus paslaugų teikimui būtų užtikrinta galimybė legaliai naudoti programinės įrangos, kuriai teikiamas techninis palaikymas, naujausias versijas ir atnaujinimus, suteiktus Sutarties galiojimo metu, bei techninio palaikymo licencijas.
2.1.2.3. Įrangos valdymo ir apskaitos sistemos „Aqrate bussines Pro“ vidinių darbų valdymo terminalų konfigūravimas ir atnaujinimas A ir B tipo įrangoje.
2.1.2.4. Įrangos įtraukimas į spausdinimo ir kopijavimo valdymo ir apskaitos sistemą „Aqrate bussines Pro“ ir konfigūravimas pagal Pirkėjo poreikius.
2.1.2.5. „Aqrate Bussines Pro“ vystymo darbai pereinant prie aukštesnės programinės įrangos versijos (pagal poreikį).
2.2. Reikalavimai Įrangos priežiūros ir aptarnavimo paslaugoms:
2.2.1. Pirkėjas spausdinimo bei kopijavimo paslaugas gauna (gamina spaudus) pagal poreikį tam naudodamas savo popierių ir techninei įrangai reikalingą elektros energiją (visas kitas išlaidas apmoka paslaugų teikėjas).
2.2.2. Teikiant Paslaugas užtikrinama spausdinamų, kopijuojamų ir skenuojamų dokumentų kokybė, nenutrūkstamas Įrangos veikimas, šalinami sutrikimai, neįtraukiant atskirų Pirkėjo darbuotojų bei nereikalaujant papildomų specialių išteklių Paslaugai valdyti.
2.2.3. Paslaugų teikimas turi būti atliekamas tik pagal Įrangos gamintojų nurodytus normatyvus bei atitikti visus teisės aktuose tokioms Paslaugoms teikiamus reikalavimus. Paslaugų teikėjas užtikrina nepriekaištingą ir nepertraukiamą Paslaugų teikimą sutarties galiojimo laikotarpiu.
2.2.4. Paslaugų teikėjas įsipareigoja suteikti lygiavertę pakaitinę įrangą darbingumui atkurti, kai nėra įmanoma pašalinti gedimo per 12 (dvylika) darbo valandų nuo gedimo registravimo.
2.2.5. Įrangos priežiūra ir aptarnavimas atliekamas griežtai pagal gamintojo nurodytus normatyvus, naudojamos originalios (to paties gamintojo kaip ir Įranga) eksploatacinės medžiagos. 
2.2.6. Jei paslaugų teikėjas Paslaugoms teikti naudos Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ patvirtintą Produktų, kurių viešiesiems pirkimams ir pirkimams taikytini aplinkos apsaugos kriterijai, sąraše nurodytas eksploatacines medžiagas ir prekes, šios eksploatacinės medžiagos ir prekės turi atitikti šiuo įsakymu patvirtintų Aplinkos apsaugos kriterijų 10.1 papunktyje nurodytus minimalius aplinkos apsaugos kriterijus, t. y.: „10. Spausdintuvų, kopijavimo aparatų, daugiafunkcinių įrenginių kasetės, kopijavimo milteliai ir rašalai:
10.1. minimalūs aplinkos apsaugos kriterijai:
10.1.1. kasetės turi turėti antrinio panaudojimo (pakartotinio užpildymo) galimybę.
10.1.2. ant kasetės ar jos pakuotės turi būti nurodyta, kad panaudota tuščia kasetė gali būti pakartotiniai užpildoma (jei gamintojui su kasete turi būti grąžinta ir kasetės pakuotė, tai irgi turi būti nurodyta).
10.1.3. sunkiųjų metalų (švino, kadmio, gyvsidabrio ir chromo) kiekis neturi viršyti 100 ppm (miligramų kilogramui);
10.1.4. kopijavimo milteliuose ir rašaluose neturi būti naudojamos cheminės medžiagos, klasifikuojamos priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, H361f, H361d), toksiškos ar labai toksiškos (H310, H330).
10.1.5. kasetės milteliuose ir rašaluose neturi būti azodažiklių, galinčių skilti į tam tikrus aromatinius aminus (pagal REACH reglamento XVII priedą).
10.1.6. pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.“
2.2.7. Paslaugų teikėjas įsipareigoja nedelsiant informuoti Pirkėją, jei nustato, kad Įranga yra naudojama netinkamai. Nustačius tyčinį Įrangos sugadinimo faktą, būtina nedelsiant apie tai informuoti Pirkėjo atstovus, nurodant (jei tai įmanoma nustatyti) Įrangos sugadinimo aplinkybes.
2.2.8. Turi būti tiksliai apskaitoma visa Įranga bei atliekamų spaudų kiekis.
2.2.9. Skenuojami dokumentai ir jų persiuntimas el. paštu negali būti apmokestinami.
2.2.10. Paslaugų teikėjas eksploatacinių medžiagų poreikį ir kitus sutrikimus stebi per spausdinimo ir kopijavimo valdymo ir apskaitos sistemą. Ne mažiau kaip 90 % pasibaigiančių eksploatacinių medžiagų paslaugų teikėjas nustato nuotoliniu būdu (be Pirkėjo dalyvavimo) ir jas pristato iki medžiagų pasibaigimo.
2.2.11. Įrangai taikomas spaudų skaičiavimas pagal formatą (nepriklausomai nuo jų padengimo):
	A4, A5, A6, A7 vienpusiai
	1 spaudas

	A4, A5, A6, A7 dvipusiai
	2 spaudai

	A3 vienpusis
	2 spaudai

	A3 dvipusis 
	4 spaudai


2.2.12. Paslaugų teikėjas organizuoja eksploatacinių atliekų utilizavimo procesą, įskaitant jų surinkimą ir saugų tvarkymą pagal nustatytus aplinkosaugos reikalavimus.
2.3. Reikalavimai valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) aptarnavimo ir palaikymo paslaugoms:
2.3.1. Paslaugų teikėjas turi vykdyti spausdinimo ir kopijavimo įrangos darbingumo stebėjimą nuotoliniu būdu, spausdinimo ir kopijavimo valdymo ir apskaitos sistemos funkcionalumo pagrindu.
2.3.2. Paslaugų teikėjo atsakingi asmenys, gavę pranešimą apie stebimos sistemos sutrikimus arba gedimus, sprendžia juos nuotoliniu būdu be Pirkėjo atstovų įsikišimo arba atvyksta į Pirkėjo patalpas pašalinti sutrikimo.
2.3.3. Paslaugų teikėjas privalės teikti ataskaitas kiekvieno mėnesio pabaigoje (apie kiekvieno vartotojo padarytų spaudų kiekį bei kitą reikalingą informaciją). Spaudų kiekis nustatomas pagal techninės įrangos skaitiklių parodymus ir sumuojamas programinėje įrangoje. Programinė įranga spaudus skaičiuoja ir atskirai pagal kiekvieną vartotoją individualiai.
2.3.4. Paslaugų teikėjas ir Pirkėjas turi turėti priėjimą prie turimos spausdinimo ir kopijavimo valdymo ir apskaitos sistemos „Aqrate Bussines Pro“ (t. y. ir Paslaugų teikėjas ir Pirkėjas savarankiškai gali stebėti pagamintų spaudų kiekį).
2.4. Reikalavimai Paslaugų teikimui ir paslaugos lygio valdymui (SLA):
2.4.1. Sutarties administravimui ir kokybei užtikrinti turi būti priskirtas Paslaugų teikėjo įgaliotas atstovas, kuris bus atsakingas už komunikaciją su Perkančiosios organizacijos atstovais ir trečiosiomis šalimis, vykdomos Sutarties koordinavimą, Paslaugų teikimo priežiūrą, ataskaitų teikimą.
2.4.2. Paslaugos turi būti teikiamos užtikrinant Pirkėjo tvarkomų valstybės informacijos išteklių saugą, vadovaujantis Lietuvos Respublikos teisės aktų, reglamentuojančių valstybės informacinių išteklių saugumą, reikalavimų bei asmens duomenų naudojimą, apsaugą ir tvarkymą, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos, Lietuvos Respublikos asmens duomenų teisinės apsaugos įstatymu ir kitais asmens duomenų tvarkymą ir apsaugą reglamentuojančiais teisės aktais.
2.4.3. SLA:
	Eil. Nr.
	Reikalavimo aprašymas
	Reikalavimo parametras

	2.4.3.1.
	Darbo valandos
	Darbo dienomis: I – IV 7.00 – 18.00 val., V 7.00 – 16.45 val.
Darbo dienos trukmė prieš šventines dienas – viena valanda trumpiau.

	2.4.3.2.
	Reakcijos laikas į pranešimus
	Ne daugiau kaip per 2 (dvi) darbo valandas.

	2.4.3.3.
	Eksploatacinių medžiagų pristatymas ir pakeitimas
	Ne daugiau kaip per 8 (aštuonias) darbo valandas.


2.5. Paslaugų perdavimo ir priėmimo aktų ir ataskaitų teikimas:
2.5.1. Paslaugų teikėjas kiekvieną kalendorinį mėnesį (ne vėliau kaip iki 5 (penktos) einamojo mėnesio dienos) pateikia Pirkėjui (Sutartyje nurodytam atsakingam asmeniui už Sutarties vykdymą) pasirašymui Paslaugų perdavimo ir priėmimo aktą (Sutarties 2 priedas) ir ataskaitą apie per praėjusį kalendorinį mėnesį suteiktas Paslaugas.
2.5.2. Paslaugų teikėjo tinkamai atliktų paslaugų suteikimo faktą patvirtina Pirkėjas (Sutartyje nurodytas atsakingas asmuo už Sutarties vykdymą) pasirašydamas Paslaugų perdavimo ir priėmimo aktą.
2.5.3. Visą dokumentaciją Paslaugų teikėjas privalo pateikti Paslaugų užsakovui lietuvių kalba elektronine forma.

III. BAIGIAMOSIOS NUOSTATOS

3.1. Pirkėjas paskirs asmenis, kurie bus atsakingi už klausimų, susijusių su teikiamomis Paslaugomis, derinimą ir informacijos teikimą.
3.2. Paslaugų teikėjas neturi teisės atskleisti jokios su Paslaugų teikimu susijusios informacijos trečiosioms šalims be Pirkėjo raštiško leidimo.
3.3. Paslaugų teikėjas įsipareigoja užtikrinti, kad įsigyjamos Paslaugos, visą Paslaugų teikimo laikotarpį, nekeltų grėsmės nacionaliniam saugumui.
3.4. Paslaugų teikėjas įsipareigoja užtikrinti, kad visą Paslaugų teikimo laikotarpį, neturės interesų, galinčių kelti grėsmę nacionaliniam saugumui.

____________

Pirkimo sąlygų
3 priedas
Sutarties projektas


SPAUSDINIMO IR KOPIJAVIMO ĮRANGOS PRIEŽIŪROS IR APTARNAVIMO PASLAUGŲ PIRKIMO–PARDAVIMO SUTARTIS 


2026 m. _____________ d. Nr. 1DPS-   

Vilnius

	Nacionalinė žemės tarnyba prie Aplinkos ministerijos, juridinio asmens kodas 188704927, atstovaujama direktoriaus _______________, veikiančio pagal _______________, toliau vadinama Pirkėju, ir _______________, juridinio asmens kodas _______________, atstovaujama _______________, veikiančio pagal _______________, toliau vadinama Paslaugų teikėju, toliau abi šalys bendrai vadinamos Šalimis, atskirai – Šalimi, sudarė šią pirkimo – pardavimo sutartį (toliau – Sutartis).

I. SUTARTIES DALYKAS IR PASLAUGŲ TEIKIMO TERMINAS
[bookmark: _Hlk66777219]1.1. Sutarties dalykas – Spausdinimo ir kopijavimo įrangos priežiūros ir aptarnavimo paslaugos (toliau – paslaugos).
[bookmark: _Hlk133412203]1.2. Reikalavimai paslaugoms nustatyti Spausdinimo ir kopijavimo įrangos priežiūros ir aptarnavimo paslaugų techninėje specifikacijoje (Sutarties 1 priedas).

II. SUTARTIES PAGRINDAS
2.1. Sutarties pagrindas – Paslaugų teikėjo 2026 m. _______________ d. pasiūlymas ir Pirkėjo 2026 m. ____________ d. raštas Nr. 1SD- „Dėl pasiūlymo vertinimo, laimėjusio pasiūlymo nustatymo ir sprendimo sudaryti pirkimo sutartį“.

III. SUTARTIES KAINA
3.1. Pradinės Sutarties vertė yra (nurodyti sumą skaičiais), Eur (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais), Eur (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM. Sutarčiai taikoma mišri (fiksuotos kainos (lentelės 1 p.) ir fiksuoto įkainio (lentelės 2 p.)) kainodara, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“. Šioje Sutartyje Pradinės Sutarties vertė yra lygi laimėjusio tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą paslaugų apimtį (lentelės 1 p.), taip pat apskaičiuotai sudauginus maksimalų paslaugų kiekį iš laimėjusio tiekėjo pasiūlyto įkainio be PVM (lentelės 2 p.).
Sutartyje nustatytos fiksuotos paslaugų kainos nurodytos šioje lentelėje:
	Eil. Nr.
	Paslaugų pavadinimas
	Mato vienetas
	Maksimalus kiekis 8-iems mėn.
	Vnt. kaina,
Eur be PVM
	Vnt. kaina,
Eur su PVM

	1
	2
	3
	4
	5
	6

	1.
	A ir B tipo turimos įrangos priežiūros ir aptarnavimo paslaugos
	Nespalvotas spaudas 

	75 000*
	 
	 

	2.
	A tipo turimos įrangos priežiūros ir aptarnavimo paslaugos
	Spalvotas spaudas

	6 750*
	 
	 

	3.
	A ir B tipo turimos įrangos priežiūros ir aptarnavimo paslaugos
	Mėnesinis mokestis už vieną įrangos vienetą
	182 vnt.** spausdinimo ir kopijavimo įrangos
	 
	 

	4.
	Valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) aptarnavimo, palaikymo ir vystymo paslaugos 
	Mėnesinis mokestis visam įrangos kiekiui
	1
	 
	 


*Pirkėjas neįsipareigoja nupirkti viso nurodyto paslaugų kiekio, o paslaugos bus perkamos pagal faktinį poreikį.
**Preliminarus planuojamas Pirkėjo turimos spausdinimo ir kopijavimo įrangos skaičius – 140, kuri išsidėsčiusi visoje Lietuvos teritorijoje. Spausdinimo ir kopijavimo įrangos skaičius gali keistis: tiek mažėti, tiek didėti iki 30 proc., todėl pasiūlymų vertinimui naudojamas galimas maksimalus įrangos skaičius – 182 vnt.

3.2. Paslaugų teikėjas vykdo visas mokestines prievoles, kurios gali atsirasti teikiant Sutartyje nurodytas paslaugas, ir prisiima visą riziką, susijusią su mokestinių prievolių pasikeitimu ar atsi-radimu (jei toks atvejis būtų). 
3.3. Sutarties įkainiai per visą Sutarties galiojimo laiką negali būti keičiami. Sutarties įkainiai dėl mokesčių ar dėl kainų lygio pasikeitimo nebus perskaičiuojami. 
3.4. Už paslaugas negali būti taikomi Sutartyje nenumatyti mokesčiai. 
3.5. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugų teikėjo teikiamų paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant paslaugų kainos / įkainio be PVM. 
3.6. Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).

IV. MOKĖJIMO SĄLYGOS
4.1. Paslaugų perdavimas ir priėmimas įforminamas paslaugų perdavimo ir priėmimo aktais (Sutarties 2 priedas), kuriuos pasirašydamos Šalys (Sutarties 12.6 papunktyje nurodyti Šalių atsakingi asmenys už Sutarties vykdymą) patvirtina faktiškai suteiktų paslaugų apimtį ir atitikimą Sutartyje nustatytiems reikalavimams. Sąskaita faktūra neišrašoma, kol nėra pasirašomas šiame papunktyje nurodytas paslaugų perdavimo ir priėmimo aktas. Perdavimo ir priėmimo aktas sudaromas ir pasirašomas ADOC formatu (pagal galimybes).
4.2. Už suteiktas, Sutarties reikalavimus atitinkančias paslaugas Pirkėjas sumoka pagal Sutarties 3.1 papunktyje nurodytas kainas mokėjimo pavedimu, pinigus pervesdamas į Paslaugų teikėjo atsiskaitomąją sąskaitą, nurodytą sutarties XV skyriuje, ne vėliau kaip per 30 (trisdešimt) dienų nuo tinkamai išrašytos sąskaitos faktūros gavimo dienos.
4.3. Paslaugų teikėjo pateikta sąskaita faktūra privalo atitikti Lietuvos Respublikos įstatymų reikalavimus. Sąskaitoje faktūroje privalo būti aiškiai nurodytos suteiktos paslaugos, atitinkančios Sutarties reikalavimus, paslaugų apimtis, Sutarties numeris, sudarymo data. Sąskaitoje faktūroje nurodomos paslaugos ir jų kaina turi atitikti nurodytą Sutarties 3.1 papunktyje. Pirkėjui pageidaujant, sąskaitos faktūros turi būti papildomai (ir neatlygintinai) teikiamos elektroniniu būdu PDF ar DOC formatu.
4.4. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Šiame papunktyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Lietuvos Respublikos viešųjų pirkimų įstatymo 22 straipsnio 12 dalyje nustatytais atvejais, esant informacinės sistemos „SABIS“ pažeidimų, dėl kurių negalimas keitimasis informacija naudojantis šia sistema, sąskaitos faktūros gali būti teikiamos elektroniniu paštu nzt@nzt.lt  ir (arba) iš anksto suderintomis ne elektroninėmis priemonėmis.
4.5. Jeigu Paslaugų teikėjo pateikta sąskaita faktūra neatitinka Sutarties 4.3 papunkčio reikalavimų arba joje yra klaidų, Pirkėjas tokią sąskaitą faktūrą grąžina Paslaugų teikėjui. Šiuo atveju laikoma, kad Pirkėjui prievolės, nurodytos Sutarties 4.2 papunktyje, neatsirado.
4.6. Pirkėjas taip pat nustato tiesioginio atsiskaitymo su subtiekėjais galimybę. Pirkėjas, Paslaugų teikėjui pasiūlyme nurodžius, arba, vadovaujantis Sutarties 12.2 papunkčiu, pranešus apie subtiekėjo pakeitimą arba naujo pasitelkimą, ne vėliau kaip per 3 (tris) darbo dienas, nuo Sutarties sudarymo, ar Paslaugų teikėjo pranešimo, informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tuo tikslu turi būti sudaroma trišalė sutartis tarp Pirkėjo, Paslaugų teikėjo ir konkretaus subtiekėjo pagal šiame papunktyje aprašytas sąlygas, joje numatant Paslaugų teikėjo teisę prieštarauti nepagrįstiems mokėjimams subtiekėjui. Jei Paslaugų teikėjas neprieštarauja mokėjimams subtiekėjui, Pirkėjas Paslaugų teikėjo vardu perveda sumas, kurios nurodytos Paslaugų teikėjo pateikiamose PVM sąskaitose-faktūrose arba subtiekėjo Pirkėjui pateiktuose dokumentuose kaip subtiekėjui mokėtinos sumos už Paslaugų teikėjo įsipareigojimų pagal Sutartį dalį, tiesiogiai atitinkamam subtiekėjui į jo banko sąskaitą. Tokie mokėjimai yra laikomi tinkamu Pirkėjo atsiskaitymu su Paslaugų teikėju pagal Sutartį ir tinkamu Paslaugų teikėjo atsiskaitymu su atitinkamu (-ais) subtiekėju (-ais) pagal jų tarpusavio sutartis. Tokia trišalė sutartis laikoma sudėtine šios Sutarties dalimi.

V. PASLAUGŲ TEIKĖJO TEISĖS IR ĮSIPAREIGOJIMAI
5.1. Paslaugų teikėjas įsipareigoja suteikti kokybiškas paslaugas, atitinkančias Sutartyje ir Sutarties 1 priede nustatytus reikalavimus. 
5.2. Paslaugų teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Paslaugų teikėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.    
5.3. Paslaugų teikėjas įsipareigoja Sutarties vykdymo metu užtikrinti pakankamą specialistų kiekį paslaugoms suteikti Sutartyje nustatytomis sąlygomis. Paslaugų teikėjas dėl objektyvių priežasčių (specialisto ligos atveju ar atsisakius vykdyti numatytas funkcijas) gali pakeisti specialistą kitu specialistu arba pasitelkti papildomą (jei Paslaugų teikėjas pagrįstai mano, kad Sutarties vykdymui nustatytais terminais yra nepakankamas specialistų skaičius) Sutarties vykdymui užtikrinti. Apie tai Paslaugų teikėjas turi raštu informuoti Pirkėją per 3 (tris) darbo dienas nuo minėtų aplinkybių atsiradimo, nurodydamas specialisto pakeitimo (ar naujo pasitelkimo) priežastis ir būsimą specialistą. Kartu privaloma pateikti specialisto kvalifikacijos reikalavimus pagrindžiančius dokumentus. Siūlomas specialistas privalo būti ne žemesnės kvalifikacijos nei ta, kuri buvo numatyta pirkimo sąlygose. Prieš duodamas sutikimą pakeisti (pasitelkti naują) specialistą, Pirkėjas įsitikins siūlomo specialisto kvalifikacija. Be raštiško Pirkėjo sutikimo pakeisti (pasitelkti naują) pasiūlyme nenurodytą specialistą, draudžiama. Specialisto keitimas (ar naujo pasitelkimas) įforminamas abiejų Sutarties šalių pasirašomu susitarimu. Šis susitarimas tampa neatskiriama Sutarties dalimi.
5.4. Sudarius Sutartį, tačiau ne vėliau kaip per 3 (tris) darbo dienas, Paslaugų teikėjas įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. 
5.5. Paslaugų teikėjas įsipareigoja nedelsiant informuoti Pirkėją apie visus įvykius, kurie gali turėti įtakos Sutarties tinkamam vykdymui, taip pat apie Paslaugų teikėjo rekvizitų bei už Sutarties vykdymą atsakingų asmenų, nurodytų Sutarties 12.6 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų atsiradimo dienos. Paslaugų teikėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
5.6. Paslaugų teikėjas įsipareigoja be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys.
5.7. Paslaugų teikėjas įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m. birželio 25 d. įsakymu 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos apraše), nustatytų reikalavimų. Antikorupcinės politikos aprašas skelbiamas viešai Pirkėjo interneto svetainėje https://nzt.lrv.lt/lt/ skiltyje „Korupcijos prevencija“.
5.8. Paslaugų teikėjas įsipareigoja viso Sutarties galiojimo laikotarpiu užtikrinti atitiktį Viešųjų pirkimų įstatymo 37 straipsnio 9 dalies ir 47 straipsnio 9 dalies reikalavimams.
5.9. Paslaugų teikėjas įsipareigoja nedelsdamas, bet ne vėliau nei per 5 (penkias) darbo dienas, informuoti Pirkėją, jei atsiranda aplinkybės, atitinkančios Viešųjų pirkimų įstatymo 37 straipsnio 9 dalies ar 47 straipsnio 9 dalies reikalavimus. Pirkėjas bet kuriuo Sutarties vykdymo metu turi teisę pareikalauti, kad Paslaugų teikėjas pateiktų pagrindžiančius dokumentus dėl atitikties šiems reikalavimams. Situacija, kai Paslaugų teikėjas nepranešė Pirkėjui apie nurodytas aplinkybes, neatsižvelgiant į tai, ar Paslaugų teikėjas žinojo ar galėjo žinoti dėl šių aplinkybių atsiradimo, atsižvelgiant į imperatyvių teisės normų reikalavimus ir šioje Sutartyje numatytą pareigą užtikrinti atitiktį šiems reikalavimams, laikoma esminiu Sutarties pažeidimu ir pagrindu Pirkėjui vienašališkai nutraukti Sutartį. Tais atvejais, kai laikantis šiame Sutarties punkte numatytos tvarkos Paslaugų teikėjas informuoja apie atsiradusias aplinkybes, Paslaugų teikėjui leidžiama per ne ilgesnį nei 10 (dešimt) darbo dienų terminą pašalinti atsiradusias aplinkybes (jeigu pagal savo pobūdį aplinkybės gali būti pašalinamos).
5.10. Paslaugų teikėjas įsipareigoja, kad paslaugos būtų teikiamos lietuvių kalba arba būtų užtikrintas tinkamas vertimas į lietuvių kalbą Paslaugų teikėjo sąskaita. 
5.11. Paslaugų teikėjas įsipareigoja teikiant paslaugas laikytis aplinkosaugos reikalavimų, nurodytų Sutarties 1 priedo 2.2.6 papunktyje.
5.12. Paslaugų teikėjas privalo laikytis asmens duomenų saugumo reikalavimų ir įsipareigoja pasirašyti su Pirkėju Asmens duomenų tvarkymo susitarimą (Pirkimo sąlygų 5 priedas).

VI. PIRKĖJO TEISĖS IR ĮSIPAREIGOJIMAI
6.1. Pirkėjas įsipareigoja Sutartyje nustatyta tvarka priimti faktiškai suteiktas Sutarties reikalavimus atitinkančias paslaugas.
6.2. Pirkėjas įsipareigoja atsiskaityti su Paslaugų teikėju už faktiškai ir tinkamai suteiktas Sutartyje nurodytas paslaugas Sutartyje nustatyta tvarka.
6.3. Pirkėjas įsipareigoja be Paslaugų teikėjo raštiško sutikimo neperleisti iš Sutarties kylančių teisių ir pareigų tretiesiems asmenims. 
6.4. Pirkėjas įsipareigoja informuoti Paslaugų teikėją apie visas aplinkybes, kurios gali turėti įtakos Sutarties tinkamam vykdymui, taip pat apie Pirkėjo rekvizitų bei už Sutarties vykdymą atsakingų asmenų, nurodytų Sutarties 12.5 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų dienos. Pirkėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
6.5. Pirkėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Paslaugų teikėjo Pirkėjui suteikta informacija yra laikoma konfidencialia, nebent Paslaugų teikėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Pirkėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.    
6.6. Pirkėjas turi teisę bet kuriuo Sutarties vykdymo metu pareikalauti Paslaugų teikėjo pateikti dokumentus, pagrindžiančius Sutarties 5.8 papunktyje nurodyto įsipareigojimo laikymąsi. Jei Paslaugų teikėjas per 10 (dešimt) darbo dienų nepateiks Pirkėjui tokios informacijos, Pirkėjas turi teisę nutraukti Sutartį dėl Paslaugų teikėjo kaltės Sutarties 10.1 papunktyje nustatyta tvarka.

VII. ŠALIŲ ATSAKOMYBĖ
7.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
[bookmark: _Hlk120197124]7.2. Jeigu Paslaugų teikėjas netinkamai vykdo sutartinius įsipareigojimus Sutartyje nurodytomis sąlygomis ir šios aplinkybės tiesiogiai nesiejamos su vėlavimu suteikti paslaugas, moka Pirkėjui 10 procentų dydžio baudą nuo mėnesio paslaugų faktinės sumos už kiekvieną nustatytą Sutarties netinkamo vykdymo atvejį. Netinkamu sutartinių įsipareigojimų vykdymu laikoma, kai neatliktos arba nevisiškai atliktos Sutarties 1 priedo 2.1 papunktyje nurodytos paslaugos ir neužtikrinti 2.2-2.4 papunkčiuose paslaugų teikimui keliami reikalavimai ir Pirkėjui pranešus, Paslaugų teikėjas nesiima veiksmų problemoms pašalinti. Prieš pateikdamas reikalavimą sumokėti baudą, Pirkėjas raštu arba elektroniniu paštu įspėja apie tai Paslaugų teikėją, nurodydamas pažeidimą ir duodamas terminą jam pašalinti. Paslaugų teikėjui neištaisius pažeidimo ir neinformavus Pirkėjo raštu arba elektroniniu paštu apie trūkumų ištaisymą, Pirkėjas Paslaugų teikėjui raštu arba elektroniniu paštu pateikia reikalavimą sumokėti baudą, nurodydamas, dėl kokio pažeidimo pateikia šį reikalavimą.
[bookmark: _Hlk122318451]7.3. Jeigu Paslaugų teikėjas nesuteikia paslaugų per Sutarties 1 priede nustatytus terminus, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 procento dydžio delspinigius nuo mėnesinės paslaugų kainos už kiekvieną termino praleidimo valandą. Delspinigiai skaičiuojami ne ilgiau kaip 2 (dvi) dienas, o jei Paslaugų teikėjas per šį laiką nesuteikia paslaugų, Pirkėjas turi teisę pritaikyti 10 procentų dydžio baudą nuo mėnesinės paslaugų kainos.
7.4. Priskaičiuotoms netesyboms Pirkėjas pateikia Paslaugų teikėjui sąskaitą faktūrą. Apskaičiuotus delspinigius, baudas ir nuostolius dėl Paslaugų teikėjo sutartinių įsipareigojimų nevykdymo Pirkėjas turi teisę įskaityti, atitinkamai sumažindamas bet kokias Paslaugų teikėjui priklausančias mokėti sumas pagal turimą Sutartį. Įskaitymas atliekamas pranešant (pareiškiant) apie tai Paslaugų teikėjui raštu. Jei Pirkėjas neturi mokėtinų sumų Paslaugų teikėjui, Paslaugų teikėjas už netesybas išrašytą sąskaitą faktūrą apmoka per 30 (trisdešimt) dienų nuo jos gavimo dienos. Bet kokiu atveju Paslaugų teikėjas privalo atlyginti visus Pirkėjo nuostolius dėl Paslaugų teikėjo netinkamo sutartinių įsipareigojimų vykdymo, įvykdymo ar nevykdymo.
7.5. Jeigu apskaičiuotos nesumokėtos netesybos (delspinigiai, baudos) viršija 2 proc. Sutarties kainos, Pirkėjas turi teisę prieš 15 (penkiolika) dienų raštu įspėjęs Paslaugų teikėją nutraukti Sutartį.
7.6. Jeigu Sutartis nutraukiama dėl Paslaugų teikėjo kaltės, Paslaugų teikėjas privalo padengti visus su Sutarties nutraukimu susijusius nuostolius.
7.7. Netesybų sumokėjimas neatleidžia Paslaugų teikėjo nuo pareigos tinkamai įvykdyti Sutartimi prisiimtus įsipareigojimus. 
7.8. Jeigu Pirkėjas neatlieka apmokėjimo Sutartyje nustatytu terminu, Paslaugų teikėjo pareikalavimu Pirkėjas privalo sumokėti Paslaugų teikėjui 0,05 procento dydžio delspinigius nuo laiku neapmokėtos sumos už kiekvieną uždelstą dieną. 

VIII. NENUGALIMOS JĖGOS APLINKYBĖS (FORCE MAJEURE) 
8.1. Lietuvos Respublikos teisės aktuose nustatyta tvarka Šalis atleidžiama nuo atsakomybės už Sutartimi nustatytų įsipareigojimų neįvykdymą, dalinį neįvykdymą arba netinkamą įvykdymą, jeigu ji įrodo, kad tai atsitiko dėl aplinkybių, kurių ji negalėjo kontroliuoti bei protingai numatyti po konkurso nugalėtojo paskelbimo ar Sutarties sudarymo metu, ir, kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba skolininko kontrahentai pažeidžia savo prievoles. Nenugalimos jėgos aplinkybės ir atleidimo nuo atsakomybės sąlygos nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais teisės aktais.
8.2. Šalis, neįvykdžiusi sutartinių įsipareigojimų (negalinti vykdyti sutartinių įsipareigojimų dėl nenugalimos jėgos aplinkybių), privalo ne vėliau kaip per 3 (tris) dienas nuo šių aplinkybių atsiradimo raštu apie tai pranešti kitai Šaliai bei pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimą nurodytu būdu privaloma pateikti ir išnykus įsipareigojimų nevykdymo (neįvykdymo) pagrindui. Jei Pirkėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų (dėl kurių Pirkėjui negali atsirasti papildomų išlaidų) savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. 
8.3. Pagrindas atleisti Šalį nuo atsakomybės už Sutartimi nustatytų įsipareigojimų neįvykdymą, dalinį jų neįvykdymą arba netinkamą jų įvykdymą atsiranda nuo nenugalimos jėgos aplinkybių atsiradimo momento arba nuo pranešimo apie jas pateikimo momento (tuo atveju, jeigu laiku nebuvo pateiktas pranešimas (Sutarties 8.2 papunktis). Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.4. Kai aplinkybė, dėl kurios neįmanoma Sutarties įvykdyti egzistuoja laikinai, Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui. 

IX. SUTARTIES ĮSIGALIOJIMAS, GALIOJIMO TERMINAS
[bookmark: _Hlk37337035]9.1. Sutartis įsigalioja nuo jos pasirašymo ir galioja iki visiško sutartinių įsipareigojimų įvykdymo, bet ne ilgiau kaip 8 mėnesius.

X. SUTARTIES NUTRAUKIMAS
10.1. Šalis turi teisę vienašališkai nutraukti Sutartį, jeigu kita Šalis nevykdo savo įsipareigojimų arba vykdo juos netinkamai, prieš 15 (penkiolika) dienų raštu pranešusi apie tai kitai Šaliai. Jeigu Sutartis nutraukiama dėl vienos iš Šalių kaltės, kaltoji Šalis privalo padengti visus su Sutarties nutraukimu susijusius nuostolius.
10.2. Šalis, prieš 15 (penkiolika) dienų raštu pranešusi kitai Šaliai, gali nutraukti Sutartį pirma laiko, jei pateikia Sutarties 8.2 papunktyje nurodytą pranešimą dėl nenugalimos jėgos aplinkybių atsiradimo.
10.3. Pirkėjas taip pat turi teisę vienašališkai nutraukti Sutartį, prieš 15 (penkiolika) dienų raštu pranešęs apie tai Paslaugų teikėjui, jeigu:
10.3.1. Paslaugų teikėjas sudaro paslaugų subteikimo sutartį be Pirkėjo sutikimo;
10.3.2. Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Paslaugų teikėjas netenka licencijos, akreditavimo ar kitų leidimų, kurie yra būtini jo veiklai vykdyti;
10.3.3. Sutartis buvo pakeista pažeidžiant Viešųjų pirkimų įstatymo 89 straipsnį;
10.3.4. Paaiškėjo, kad Paslaugų teikėjas turėjo būti pašalintas iš pirkimo procedūrų pagal Viešųjų pirkimų įstatymo 46 straipsnio 1 dalį;
10.3.5. Paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
10.3.6. kai Paslaugų teikėjas nesilaiko sutartinių įsipareigojimų vykdymo terminų;
10.3.7. paaiškėjo Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės;
[bookmark: _Hlk132822345]10.3.8. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
10.4. Pažeidimus, nurodytus Sutarties 7.2, 7.3, 10.4 papunkčiuose bei 10.3.1-10.3.7 papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu arba elektroniniu paštu Sutartyje nurodytu Sutartį pažeidusios Šalies adresu arba elektroninio pašto adresu. Pranešimas apie Sutarties nutraukimą laikomas pateiktu kitai Šaliai: jeigu teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jeigu teikiamas elektroniniu paštu – kitą darbo dieną po reikalavimo išsiuntimo.
10.6. Nutraukus Sutartį dėl esminių Sutarties pažeidimų arba Pirkėjui priėmus sprendimą, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė sutartyje nustatytą sankciją, Pirkėjas vykdo Viešųjų pirkimų įstatymo 91 straipsnio 1 dalyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.
10.7. Sutartis gali būti nutraukta raštišku abiejų Šalių susitarimu.
10.8. Paslaugų teikėjui vienašališkai nutraukus Sutartį, joje nenustatytais pagrindais, Paslaugų teikėjas turi atlyginti Pirkėjui visus Pirkėjo su Sutarties vykdymu susijusius iki Pirkimo sutarties nutraukimo patirtus tiesioginius nuostolius.
10.9. Nutraukus Sutartį pirma laiko ar pasibaigus jos galiojimo terminui, Šalių finansinės prievolės ir prisiimti įsipareigojimai, atsiradę iki Sutarties nutraukimo ar galiojimo termino pabaigos, lieka galioti iki visiško jų įvykdymo.
10.10. Bet kuri Sutarties Šalis turi teisę nutraukti Sutartį, netaikant Sutarties nutraukimo įspėjimo terminų, jeigu Sutarties vykdymas sustabdytas daugiau nei 60 (šešiasdešimt) dienų, kaip nustatyta Sutarties 13.2 papunktyje, o Sutarties Šaliai raštu kreipusis dėl Sutarties vykdymo atnaujinimo į Šalį, kurios iniciatyva Sutarties vykdymas sustabdytas ir pastaroji per 20 (dvidešimt) dienų Sutarties vykdymo neatnaujina. 

XI. TAIKOMA TEISĖ IR GINČŲ SPRENDIMO TVARKA
11.1. Sutarčiai aiškinti bei ginčams dėl Sutarties vykdymo spręsti taikoma Lietuvos Respublikos teisė. 
11.2. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

XII. KITOS SUTARTIES SĄLYGOS
12.1. Paslaugų teikėjo specialistai, kurie teiks Paslaugas:
_______________________________________________________________________________.
(įrašomi Paslaugų teikėjo pasiūlyme nurodyti specialistai: vardai, pavardės ir pareigos Sutartyje)

12.2. Paslaugų teikėjas Sutarties vykdymui pasitelks šiuos subtiekėjus ir / ar ūkio subjektus pajėgumams ir / ar kvazisubtiekėjus (toliau – subteikėjai):

(pildoma, jeigu bus pasitelkti subteikėjai)
Vykdant Sutartį, gali būti pasitelkiami nauji subteikėjai. Paslaugų teikėjas, pasitelkdamas naujus subteikėjus, turi apie tai per 3 (tris) darbo dienas raštu informuoti Pirkėją, nurodydamas subteikėjo pakeitimo priežastis. Naujų subteikėjų pasitelkimą Paslaugų teikėjas kartu su Pirkėju įformina raštišku susitarimu prie sudarytos Sutarties, kuris pasirašomas abiejų pirkimo Sutarties šalių, ir šie dokumentai yra neatskiriama Sutarties dalis. Sutarties vykdymo metu, kai subteikėjai netinkamai vykdo įsipareigojimus Paslaugų teikėjui, taip pat tuo atveju, kai subteikėjai nepajėgūs vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti subteikėjus. Apie tai jis turi raštu informuoti Pirkėją per 3 (tris) darbo dienas ir pateikti pirkimo sąlygose subteikėjams nustatytus reikalavimus patvirtinančius dokumentus. Gavęs tokį pranešimą, Pirkėjas kartu su Paslaugų teikėju sudaro susitarimą dėl subteikėjų pakeitimo, kurį pasirašo abi šalys. Šie dokumentai yra neatsiejama pirkimo Sutarties dalis. 
12.3. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygos keičiamos vadovaujantis Viešųjų pirkimų įstatymo 89 straipsniu rašytiniu Šalių susitarimu, kuris tampa neatskiriama Sutarties dalimi.
12.4. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.
12.5. Sutartis pasirašoma kvalifikuotu el. parašu.
12.6. Šalių atsakingi asmenys už Sutarties vykdymą:
12.6.1. Pirkėjo – 
12.6.2. Paslaugų teikėjo –  
12.7. Pirkėjo atsakingas asmuo už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas – Nacionalinės žemės tarnybos prie Aplinkos ministerijos Viešųjų pirkimų ir turto valdymo skyriaus                        , tel. +370 706         , el. paštas                   @nzt.lt.
12.8. Dvišaliai elektroniniai dokumentai (susitarimai, paslaugų užsakymo aktai, perdavimo ir priėmimo aktai) sudaromi ir pasirašomi elektroninio dokumento formatu – ADOC.



XIII. SUTARTIES VYKDYMO STABDYMAS
13.1. Pirkėjo ir Paslaugų teikėjo rašytiniu susitarimu Sutartyje numatytų Šalių įsipareigojimų ar jų dalies vykdymas gali būti sustabdomas dėl svarbių, objektyvių, nuo Šalių nepriklausančių aplinkybių (valstybės veiksmų, trečiojo asmens veiksmų ir pan.) (išskyrus nenugalimos jėgos (force majeure) aplinkybes) kuriai nors Šaliai nesant galimybių tinkamai vykdyti Sutartyje numatytus įsipareigojimus.
13.2. Jeigu Sutarties vykdymas dėl Sutarties 13.1 papunktyje nurodytų aplinkybių sustabdytas daugiau nei 60 (šešiasdešimt) dienų, kiekviena Sutarties Šalis gali rašytiniu pranešimu Sutarties Šaliai, kurios iniciatyva sustabdytas Sutarties vykdymas, pareikalauti atnaujinti Sutarties vykdymą per 20 (dvidešimt) dienų. Jeigu per nurodytą 20 (dvidešimties) dienų terminą Sutarties vykdymas neatnaujinamas, pranešimą dėl Sutarties vykdymo atnaujinimo pateikusi Sutarties Šalis turi teisę Sutartį nutraukti Sutarties X skyriuje nustatyta tvarka.
13.3. Sutarties vykdymas dėl nenugalimos jėgos (force majeure) aplinkybių gali būti sustabdomas Sutarties VIII skyriuje ,,Nenugalimos jėgos aplinkybės (force majeure)“ nustatyta tvarka.
13.4. Laikotarpis, kurio metu Sutarties vykdymas buvo sustabdytas, į Sutarties vykdymo terminą neįskaičiuojamas.

XIV. SUTARTIES PRIEDAI
14.1. Sutartis turi 2 (du) priedus, kurie yra neatskiriamosios Sutarties dalys:
14.1.1. Spausdinimo ir kopijavimo įrangos priežiūros ir aptarnavimo paslaugų techninė specifikacija (Sutarties 1 priedas).
14.1.2. Paslaugų perdavimo ir priėmimo akto formos pavyzdys (Sutarties 2 priedas).

XV. SUTARTIES ŠALIŲ REKVIZITAI

	PIRKĖJAS
	
	PASLAUGŲ TEIKĖJAS

	Nacionalinė žemės tarnyba 
prie Aplinkos ministerijos
Kalvarijų g. 147, LT-08352, Vilnius
Kodas 188704927
 A. s. LT764040063610000729
Lietuvos Respublikos finansų ministerija
Finansų įstaigos kodas 40400
Telefonas +370 706 86 666
El. p. nzt@nzt.lt

	
	Pavadinimas
Adresas
Kodas 
A. s. LT
PVM mokėtojo kodas LT
bankas
Telefonas 
El. p. 

2026 m. _____________   d. 
pirkimo–pardavimo sutarties 
Nr. 1DPS-                   
1 priedas

SPAUSDINIMO IR KOPIJAVIMO ĮRANGOS PRIEŽIŪROS IR APTARNAVIMO PASLAUGŲ TECHNINĖ SPECIFIKACIJA

(pirkimo sąlygų 2 priedas)





































____________________



2026 m. _____________  d. 
          pirkimo–pardavimo sutarties 
                                                                                       Nr. 1DPS-            
                                                                                     2 priedas

(Paslaugų perdavimo ir priėmimo akto formos pavyzdys)
PASLAUGŲ PERDAVIMO IR PRIĖMIMO AKTAS
PAGAL ____-  _  -_  SUTARTĮ NR. 1DPS-_____

20__-    -___ Nr. ____________
_____________
(sudarymo vieta)

Paslaugų teikėjo – ______________, ir pirkėjo – Nacionalinės žemės tarnybos prie Aplinkos ministerijos, už sutarties vykdymą atsakingi asmenys patvirtina, kad suteiktos paslaugos visiškai atitinka   ____-  _  -_   sutartyje Nr. 1DPS-_____ nustatytus reikalavimus:
	Eil. Nr.
	Paslaugų pavadinimas
	Mato vienetas
	Kiekis
	Vnt. kaina,
Eur be PVM
	Vnt. kaina,
Eur su PVM

	1
	2
	3
	4
	5
	6

	1.
	A ir B tipo turimos įrangos priežiūros ir aptarnavimo paslaugos
	Nespalvoti spaudai per 1 mėn.
	
	 
	 

	2.
	A tipo turimos įrangos priežiūros ir aptarnavimo paslaugos
	Spalvoti spaudai per 
1 mėn.
	
	 
	 

	3.
	A ir B tipo turimos įrangos priežiūros ir aptarnavimo paslaugos
	Paslauga už mėnesinį mokestį už vieną vienetą
	
	 
	 

	4.
	Valdymo ir apskaitos sistemos „Aqrate Bussines Pro“ (su vartotojų autentifikavimo įrenginiais) aptarnavimo, palaikymo ir vystymo paslaugos 
	Paslauga už mėnesinį mokestį visam įrangos kiekiui
	
	 
	 

	Iš viso:
	



	Perdavė:
	Priėmė:

	Tiekėjo pavadinimas
	Nacionalinės žemės tarnybos prie

	
	Aplinkos ministerijos

	___________________________
	___________________________

	(pareigų pavadinimas)
	(pareigų pavadinimas)

	
	

	__________________________
	_________________________

	(vardas ir pavardė)
	(vardas ir pavardė)







Pirkimo sąlygų
4 priedas
Deklaracijos forma

(Nacionalinio saugumo reikalavimų atitikties deklaracijos tipinė forma)
	
(tiekėjo pavadinimas)
	
(adresatas (perkančiosios organizacijos pavadinimas))
NACIONALINIO SAUGUMO REIKALAVIMŲ ATITIKTIES DEKLARACIJA
2026 m._____________ d. Nr. ______
__________________________
(sudarymo vieta)
Aš, ___________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,
(tiekėjo pavadinimas)    
dalyvaujantis (-i) ______________________________________________________________
(perkančiosios organizacijos pavadinimas)
vykdomame  _____________________________________, atitinka toliau nurodomus reikalavimus:
(pirkimo objekto pavadinimas, pirkimo numeris, pirkimo paskelbimo CVP IS data)
1. tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų (pirkimo sąlygų 2.8 ir 10.6.10 papunkčiai).
2. tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (pirkimo sąlygų 2.8 ir 10.6.10 papunkčiai).

Patvirtinu, kad šie duomenys yra teisingi ir aktualūs pasiūlymo pateikimo dieną.
Suprantu, kad vadovaudamasi VPĮ 39 straipsnio 4 dalimi, perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies, reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos nurodyti atitiktį nacionalinio saugumo reikalavimams patvirtinantys dokumentai.
    ___________________                             _________________	                   ___________________
(pareigos)                                        (parašas)                                       (vardas ir pavardė)

_____________________


Pirkimo sąlygų
5 priedas
Susitarimo forma

[bookmark: _Hlk24704944]ASMENS DUOMENŲ TVARKYMO SUSITARIMAS

202__ m. _____________ d. Nr. 1BS-       

Vilnius

Nacionalinė žemės tarnyba prie Aplinkos ministerijos, juridinio asmens kodas 188704927, atstovaujama __________________ /, (toliau – Asmens duomenų valdytojas), ir __________________, juridinio asmens kodas ____________, atstovaujama _________________, veikiančio / veikianti pagal įmonės / bendrovės įstatus (toliau – Asmens duomenų tvarkytojas), kiekviena atskirai vadinama Šalimi, o kartu – Šalimis, sudarė šį asmens duomenų tvarkymo susitarimą (toliau – Susitarimas).

Susitarimo pagrindas – [data] tarp Asmens duomenų tvarkytojo ir Asmens duomenų valdytojo sudaryta [sutarties pavadinimas] sutartis Nr. [______] (toliau – Pagrindinis susitarimas), kurio sudėtinė dalis yra šis Susitarimas.
Susitarimo tikslas – suteikti Asmens duomenų tvarkytojui įgaliojimus tvarkyti asmens duomenis ir užtikrinti asmens duomenų apsaugą, vykdant Pagrindiniame susitarime nustatytas prievoles Asmens duomenų tvarkytojui tvarkant asmens duomenis, vadovaujantis žemiau nustatytomis sąlygomis.

1. Susitarime vartojamos sąvokos ir jų apibrėžtys:
1.1. Asmens duomenų apsaugą reglamentuojantys teisės aktai – įsigaliojęs nacionalinis ir (arba) tarptautinis teisės aktas, kuris taikomas Asmens duomenų valdytojui ir (arba) Asmens duomenų tvarkytojui, reglamentuojantis jų atliekamus asmens duomenų tvarkymo veiksmus per šio Susitarimo galiojimo laikotarpį. Ši sąvoka apima 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas). 
1.2. Subtvarkytojas – trečioji šalis, kurią Asmens duomenų tvarkytojas pasitelkia padėti tvarkant asmens duomenis.
Kitos šiame Susitarime vartojamos sąvokos suprantamos taip, kaip jos apibrėžtos asmens duomenų apsaugą reglamentuojančiuose teisės aktuose.

2. Asmens duomenų tvarkytojo įsipareigojimai
2.1. Asmens duomenų tvarkytojas įsipareigoja tvarkyti asmens duomenis tik remdamasis šiuo Susitarimu ir raštu (įskaitant elektroninį formatą) nustatytomis instrukcijomis, kurias jam perduos Asmens duomenų valdytojas. Pirminės Asmens duomenų valdytojo instrukcijos, susijusios su asmens duomenų tvarkymo dalyku, asmens duomenų subjektais, asmens duomenų tvarkymo terminais, tikslais, tvarka, taip pat asmens duomenų subjektų kategorijomis, yra nustatytos Susitarimo priede „Asmens duomenų tvarkymo instrukcijos“. Asmens duomenys pagal šį Susitarimą tvarkomi išimtinai tiek, kiek būtina Asmens duomenų tvarkytojo funkcijoms vykdyti. Funkcinis Asmens duomenų tvarkytojo atliekamų veiksmų su Asmens duomenų valdytojo valdomais asmens duomenimis aprašymas yra pateikiamas Pagrindiniame susitarime ir susijusioje dokumentacijoje.
2.2. Asmens duomenų tvarkytojas įsipareigoja, jog tvarkydamas asmens duomenis pagal Susitarimą, užtikrins asmens duomenų tvarkymo atitiktį asmens duomenų apsaugą reglamentuojantiems teisės aktams bei priežiūros institucijų rekomendacijoms. Asmens duomenų tvarkytojas sutinka su visais būsimais Susitarimo pakeitimais, kurie bus privalomi, siekiant įgyvendinti asmens duomenų tvarkymo apsaugą reglamentuojančių teisės aktų reikalavimus bei jų pakeitimus ir bus proporcingi, atsižvelgiant į Pagrindiniame susitarime apibrėžtų Asmens duomenų tvarkytojo teikiamų paslaugų tikslą bei pobūdį.
2.3. Asmens duomenų tvarkytojas įsipareigoja padėti Asmens duomenų valdytojui, siekiant įgyvendinti jo prievoles, kylančias iš asmens duomenų apsaugą reglamentuojančių teisės aktų, įskaitant, bet neapsiribojant: Asmens duomenų valdytojo pareigą įgyvendinti asmens duomenų subjekto teisę susipažinti su jo asmens duomenimis, reikalauti pakeisti, ištrinti, sustabdyti asmens duomenų tvarkymą.
2.4. Asmens duomenų tvarkytojas įsipareigoja nedelsdamas pranešti Asmens duomenų valdytojui, jeigu, Asmens duomenų tvarkytojo manymu, Asmens duomenų valdytojo nustatytos asmens duomenų tvarkymo instrukcijos prieštarauja asmens duomenų apsaugą reglamentuojantiems teisės aktams.
2.5. Atsižvelgdamas į asmens duomenų tvarkymo pobūdį ir Asmens duomenų tvarkytojui prieinamą informaciją, Asmens duomenų tvarkytojas įsipareigoja, nepagrįstai nedelsdamas, padėti Asmens duomenų valdytojui:
2.5.1.  užtikrinti prievolių, numatytų Bendrojo duomenų apsaugos reglamento 32–36 straipsniuose, įgyvendinimą;
2.5.2.  užtikrinti asmens duomenų apsaugą reglamentuojančiuose teisės aktuose numatytų asmens duomenų subjektų teisių įgyvendinimą, taikant atitinkamas technines ir organizacines saugumo priemones;
2.5.3.  pateikiant įrodymus apie tinkamą Asmens duomenų tvarkytojo pareigų vykdymą, jeigu Asmens duomenų valdytojas atskiru prašymu to pareikalautų.
2.6.  Jeigu asmens duomenų subjektas, priežiūros ar kita valdžios institucija ar bet kuri kita trečioji šalis kreipiasi į Asmens duomenų tvarkytoją su prašymu pateikti pagal šį Susitarimą tvarkomus asmens duomenis, Asmens duomenų tvarkytojas įsipareigoja tokį prašymą nedelsdamas perduoti Asmens duomenų valdytojui.
2.7. Asmens duomenų tvarkytojas įsipareigoja neatlikti tokių veiksmų, dėl kurių Asmens duomenų valdytojas būtų priverstas veikti ne pagal asmens duomenų apsaugą reglamentuojančių teisės aktų reikalavimus.
2.8. Asmens duomenų tvarkytojas negali perduoti ar kitu būdu atskleisti asmens duomenų, ar kitos informacijos, susijusios su asmens duomenų tvarkymu, jokiai kitai trečiajai šaliai. Asmens duomenų tvarkytojas įsipareigoja nedelsiant pranešti apie situacijas Asmens duomenų valdytojui, kai dėl asmens duomenų apsaugą reglamentuojančiuose teisės aktuose nustatytų prievolių įgyvendinimo, Asmens duomenų tvarkytojas privalo atskleisti asmens duomenis, kuriuos jis tvarko Asmens duomenų valdytojo vardu. Atskleisdamas asmens duomenis dėl teisės aktuose nustatytos pareigos vykdymo, Asmens duomenų tvarkytojas privalo pareikalauti trečiosios šalies išlaikyti asmens duomenų konfidencialumą.
2.9. Asmens duomenų tvarkytojas turi užtikrinti, kad jo darbuotojai ar kiti asmenys, kurie gauna prieigą prie asmens duomenų, vykdys Susitarimo reikalavimus, įskaitant reikalavimą užtikrinti asmens duomenų konfidencialumą, ir yra įsipareigoję saugoti konfidencialią informaciją arba turi teisės aktuose įtvirtintą pareigą saugoti konfidencialią informaciją.
2.10. Asmens duomenų tvarkytojas turi nedelsdamas (ne vėliau kaip per 24 (dvidešimt keturias) val. nuo sužinojimo apie pažeidimą momento) raštu arba elektroniniu paštu pranešti Asmens duomenų valdytojui apie asmens duomenų saugumo pažeidimą.
2.11. Asmens duomenų valdytojas suteikia Asmens duomenų tvarkytojui leidimą pasitelkti subtvarkytoją (-us), nurodytą (-us) Susitarimo priede „Asmens duomenų tvarkymo instrukcijos“. Prieš pasitelkdamas naują arba pakeisdamas esamą subtvarkytoją, Asmens duomenų tvarkytojas ne vėliau kaip prieš 10 darbo dienų apie tai raštu informuoja Asmens duomenų valdytoją, pateikdamas subtvarkytojo rekvizitus ir kitą objektyviai reikalingą informaciją, susijusią su asmens duomenų tvarkymo veikla, kurios pareikalaus Asmens duomenų valdytojas. Asmens duomenų valdytojas turi teisę nesutikti su naujo subtvarkytojo pasitelkimu, apie tai raštu (el. paštu) informuodamas Asmens duomenų valdytoją ir pateikdamas savo nesutikimo motyvus. 
2.12. Tais atvejais, kai Asmens duomenų tvarkytojas pasitelkia naują subtvarkytoją arba pakeičia esamą subtvarkytoją, kurio pasitelkimui raštu pritaria Asmens duomenų valdytojas, minėto subtvarkytojo rekvizitai nurodomi Susitarimo priede ,,Asmens duomenų tvarkymo instrukcijos“, jį pakeičiant Susitarimo 11.3 papunktyje nustatyta tvarka.
 2.13. Asmens duomenų tvarkytojas įsipareigoja pasitelkti tik tuos subtvarkytojus, kurie pakankamai užtikrina, kad tinkamos techninės ir organizacinės priemonės bus įgyvendintos tokiu būdu, kad asmens duomenų tvarkymas atitiktų asmens duomenų apsaugą reglamentuojančių teisės aktų reikalavimus ir būtų užtikrinta asmens duomenų subjektų teisių apsauga.
2.14. Asmens duomenų tvarkytojas įsipareigoja užtikrinti, kad konkrečiai asmens duomenų tvarkymo veiklai atlikti Asmens duomenų tvarkytojas pasitelks subtvarkytoją tik po to, kai su subtvarkytoju raštu sudarys sutartį, kurioje bus numatyti analogiški ar griežtesni reikalavimai lyginant su reikalavimais, numatytais šiame Susitarime. Asmens duomenų valdytojui pareikalavus, Asmens duomenų tvarkytojas turi pateikti šių sutarčių kopijas. 
2.15. Asmens duomenų tvarkytojas yra visiškai atsakingas už subtvarkytojų veiksmus.
2.16. Asmens duomenų valdytojas turi teisę pareikalauti, kad Asmens duomenų tvarkytojas patikrintų savo pasitelktą subtvarkytoją arba pateiktų tokio patikrinimo atlikimo patvirtinimą, arba, jeigu yra galimybė, gautų ar padėtų Asmens duomenų valdytojui gauti išorinio auditoriaus išvadą dėl pasitelkto subtvarkytojo veiklos, siekiant užtikrinti Asmens duomenų apsaugą reglamentuojančių teisės aktų reikalavimų vykdymą.

3. Asmens duomenų valdytojo įsipareigojimai
3.1. Asmens duomenų valdytojas įsipareigoja užtikrinti, kad asmens duomenų, perduodamų Asmens duomenų tvarkytojui, sąrašas, nurodytas Susitarimo priede „Asmens duomenų tvarkymo instrukcijos“, yra pilnas ir teisingas, įskaitant visą informaciją, perduotą Asmens duomenų tvarkytojui prižiūrėti pagal Pagrindinį susitarimą. 
3.2. Asmens duomenų valdytojas įsipareigoja prieš keisdamas asmens duomenų tvarkymo apimtį ir (ar) pobūdį informuoti raštu arba el. paštu Asmens duomenų tvarkytoją prieš protingą laiko terminą. Dėl konkrečių pakeitimų yra deramasi atskirai.
3.3. Asmens duomenų valdytojas įsipareigoja užtikrinti, kad asmens duomenų tvarkymas, kurį pavesta atlikti Asmens duomenų tvarkytojui, yra teisėtas.

4. Asmens duomenų perdavimas į trečiąsias valstybes
4.1. Asmens duomenų tvarkytojas neturi teisės be išankstinio Asmens duomenų valdytojo rašytinio sutikimo persiųsti (perduoti) asmens duomenų už Europos ekonominės erdvės (toliau – EEE) ribų. Gavęs Asmens duomenų valdytojo sutikimą persiųsti (perduoti) asmens duomenis, prieš siųsdamas duomenis už EEE ribų, Asmens duomenų tvarkytojas privalo sudaryti galiojantį asmens duomenų perdavimo susitarimą, kuris būtų parengtas vadovaujantis Bendrojo duomenų apsaugos reglamento V skyriaus nuostatomis, taip pat turi būti laikomasi asmens duomenų apsaugą reglamentuojančių teisės aktų reikalavimų.
4.2. Asmens duomenų valdytojas dėl pagrįstų priežasčių turi teisę bet kuriuo metu atšaukti savo sutikimą perduoti asmens duomenis į trečiąsias valstybes, kaip nurodyta Susitarimo 4.1 papunktyje. Tokiu atveju, Asmens duomenų tvarkytojas privalo nedelsiant nutraukti tokį asmens duomenų perdavimą ir, remiantis Asmens duomenų valdytojo reikalavimu, pateikti šias aplinkybes pagrindžiantį rašytinį patvirtinimą. 

5. Asmens duomenų tvarkymo saugumo užtikrinimas
5.1. Asmens duomenų tvarkytojas įsipareigoja savo sąskaita imtis tinkamų techninių bei organizacinių priemonių, siekiant užtikrinti tvarkomų asmens duomenų saugumą bei įsipareigoja laikytis visų rašytinių saugumo reikalavimų ir politikų, kurias pateiks Asmens duomenų valdytojas. Asmens duomenų tvarkytojas įsipareigoja saugoti asmens duomenis nuo sunaikinimo, modifikavimo, neteisėto platinimo arba neteisėtos prieigos, nuo visų formų neteisėto tvarkymo.
5.2. Asmens duomenų tvarkytojas įsipareigoja užtikrinti, kad tvarkydamas asmens duomenis jis taikys bent šias priemones:
5.2.1. Asmens duomenų tvarkytojo patalpos, kuriose laikoma kompiuterinė įranga bei nešiojamos informacijos saugyklos, kuriose saugomi asmens duomenys, kai nėra stebimos, bus užrakinamos, tam, kad būtų užtikrinama apsauga nuo neleistino asmens duomenų naudojimo, poveikio darymo bei vagystės.
5.2.2. Įtvirtintas procesas, kurio metu būtų testuojamas asmens duomenų atkūrimas iš saugyklų, jeigu Pagrindinis susitarimas numato Asmens duomenų tvarkytojo prievolę užtikrinti asmens duomenų atkūrimą.
5.2.3. Prieiga prie asmens duomenų turi būti suteikta tik tiems asmenims, kuriems asmens duomenys reikalingi darbo funkcijoms atlikti. Naudotojo kodas, slaptažodis bus unikalūs bei neprieinami neautorizuotam personalui. Asmens duomenų tvarkytojas užtikrins procedūrų, kuriomis užtikrinamas prieigos prie asmens duomenų davimas bei panaikinimas, buvimą.
5.2.4. Asmens duomenų tvarkytojas užtikrins, jog bus išsaugota Asmens duomenų tvarkytojo vykdomų prisijungimų prie asmens duomenų istorija bei su asmens duomenimis atliktų veiksmų istorija ne trumpesniam kaip 6 mėnesių laikotarpiui. Asmens duomenų tvarkytojas išsaugos minėtus duomenis ir Asmens duomenų valdytojo prašymu, juos pateiks.
5.2.5. Užtikrins saugų duomenų perdavimo ryšį tarp Asmens duomenų tvarkytojo ir Asmens duomenų valdytojo. Tuo atveju, kai naudojami išoriniai asmens duomenų perdavimo ryšiai, kurių nekontroliuoja Asmens duomenų tvarkytojas, bus užtikrintas techninių priemonių, kuriomis užtikrinamas prisijungimo prie ryšio autorizavimas bei Asmens duomenų tvarkytojo perduodamų duomenų užkodavimas, naudojimas.
5.2.6. Įtvirtintas procesas saugiam įrangos, kurioje buvo laikomi asmens duomenys, sunaikinimui ir taisymui.
5.2.7. Asmens duomenų tvarkytojas įsipareigoja imtis visų veiksmų, kad padėtų Asmens duomenų valdytojui asmens duomenų saugumo pažeidimo atveju siekiant sumažinti pažeidimo neigiamas pasekmes, taip pat nedelsiant pranešti Asmens duomenų valdytojui apie bet kokį incidentą, susijusį su asmens duomenimis bei apie neautorizuotą prieigą prie asmens duomenų. 
5.2.8. Asmens duomenų tvarkytojas įsipareigoja, kad prieigą prie asmens duomenų suteiks tik tiems Asmens duomenų tvarkytojo darbuotojams, kuriems prieiga būtina siekiant užtikrinti Asmens duomenų tvarkytojo pareigų, pagal Susitarimą, vykdymui. Asmens duomenų tvarkytojas įsipareigoja užtikrinti, kad asmenys, kurie turi prieigą prie asmens duomenų, yra pasirašę konfidencialumo susitarimą, kuris apima ir asmens duomenų neatskleidimo įsipareigojimą. Konfidencialumo susitarimo apimtis privalo būti ne mažesnė nei šio Susitarimo. Asmens duomenų tvarkytojo darbuotojai turi būti informuoti, kaip jie privalo tvarkyti asmens duomenis.  
5.3. Susitarimo 5 punkto nuostatos lieka galioti ir po šio Susitarimo nutraukimo ar pasibaigimo.

6. Audito teisės
6.1. Asmens duomenų tvarkytojas įsipareigoja, pagal savo turimą informaciją, suteikti Asmens duomenų valdytojui informaciją ir pagalbą, kuri reikalinga siekiant įrodyti, jog asmens duomenų tvarkymo veiksmai atitinka Bendrajame duomenų apsaugos reglamente bei Susitarime įtvirtintus reikalavimus, taip pat padėti Asmens duomenų valdytojui arba kitam jo įgaliotam auditoriui atlikti asmens duomenų tvarkymo auditą.  
6.2. Asmens duomenų tvarkytojas įsipareigoja užtikrinti galimybę priežiūros institucijoms atlikti Asmens duomenų tvarkytojo ir (ar) subtvarkytojų patikrinimus ir nedelsiant informuoti Asmens duomenų valdytoją apie tokius priežiūros institucijų patikrinimus, susijusius su Asmens duomenų valdytojo valdomais asmens duomenimis, nebent priežiūros institucija draudžia tokį informavimą.

7. Susitarimo galiojimas
7.1. Susitarimas įsigalioja nuo jo pasirašymo momento ir yra taikomas asmens duomenų tvarkymui nuo Pagrindinio susitarimo įsigaliojimo dienos. Šis Susitarimas galioja tol, kol galioja Pagrindinis susitarimas. Pagrindiniam susitarimui pasibaigus, neatsižvelgiant į Pagrindinio susitarimo pasibaigimo teisinį pagrindą, Asmens duomenų tvarkytojas turi nutraukti jam patikėtų Asmens duomenų valdytojo valdomų asmens duomenų tvarkymo operacijas.
7.2. Susitarimo sąlygos galios visą laiką, kol Asmens duomenų tvarkytojas tvarkys asmens duomenis, kurių atžvilgiu Asmens duomenų valdytojas yra duomenų valdytojas, ir kol vykdomi visi Susitarimo reikalavimai.
7.3. Asmens duomenų konfidencialumo įsipareigojimai lieka galioti ir pasibaigus Pagrindiniams susitarimui ir (arba) Susitarimui ir galioja neterminuotai.

8. Priemonės, kurių imamasi pasibaigus asmens duomenų tvarkymui
8.1. Pasibaigus Susitarimo galiojimui, Asmens duomenų tvarkytojas privalo, Asmens duomenų valdytojo pasirinkimu, apie kurį Asmens duomenų valdytojas privalo raštu informuoti Asmens duomenų tvarkytoją, grąžinti Asmens duomenų valdytojui arba sunaikinti asmens duomenis, kuriuos gavo iš Asmens duomenų valdytojo Pagrindinio susitarimo ir šio Susitarimo pagrindu ir ištrinti esamas jų kopijas. Asmens duomenų tvarkytojas privalo užtikrinti, kad subtvarkytojas (-ai) atliks tokius pačius veiksmus.
8.2. Asmens duomenų valdytojo reikalavimu, Asmens duomenų tvarkytojas privalo pateikti Asmens duomenų valdytojui sąrašą priemonių, kurių buvo imtasi, siekiant užtikrinti tvarkingą asmens duomenų tvarkymo nutraukimą.

9. Atsakomybė
9.1. Turint įtarimą, jog Asmens duomenų tvarkytojas nesilaiko šio Susitarimo, Asmens duomenų valdytojas apie tai raštu informuoja Asmens duomenų tvarkytoją. Pasitvirtinus informacijai, jog yra nesilaikoma šio Susitarimo nuostatų, Asmens duomenų valdytojas suteikia Asmens duomenų tvarkytojui teisę per 30 (trisdešimt) dienų laikotarpį (įspėjimo terminą) visiškai pašalinti pažeidimą. Visiškai nepašalinus pažeidimo, Asmens duomenų valdytojas turi teisę be įspėjimo nutraukti Pagrindinį susitarimą.
9.2. Asmens duomenų tvarkytojui pagal šį Susitarimą netaikomi jokie atsakomybės ribojimai, jeigu tokie buvo numatyti Pagrindiniame susitarime.
9.3. Asmens duomenų tvarkytojas privalo visiškai atlyginti bet kokią žalą, kurią Asmens duomenų valdytojas patiria dėl Susitarime ir (ar) Asmens duomenų tvarkytojui ir (arba) subtvarkytojui taikomuose Asmens duomenų apsaugą reglamentuojančiuose teisės aktuose numatytų prievolių neįvykdymo arba netinkamo įvykdymo. Į šią žalą įeina visos Asmens duomenų valdytojo patirtos išlaidos, įskaitant, bet neapsiribojant: baudomis, mokesčiais ir kita.

10. Ginčų sprendimas
[bookmark: _Hlk36541673]Visi ginčai, kylantys iš Susitarimo vykdymo, bus sprendžiami Lietuvos Respublikos teismuose. Informaciją apie kreipimąsi į teismą, bylos nagrinėjimo proceso informaciją bei sprendimą Šalys laikys konfidencialia informacija. Šiam Susitarimui taikoma Lietuvos Respublikos teisė.

11. Baigiamosios nuostatos 
11.1. Šis Susitarimas yra neatskiriama Pagrindinio susitarimo dalis. 
11.2. Šalių paskirti asmenys, atsakingi už Susitarimo vykdymą, yra nurodyti Pagrindiniame susitarime.
11.3. Bet kokie šio Susitarimo pakeitimai ir papildymai galioja tik sudaryti raštu ir pasirašyti, įskaitant pasirašymą elektroniniu būdu. Visi Susitarimo priedai yra neatskiriama Susitarimo dalis.
11.4. Šis susitarimas pasirašomas kvalifikuotu el. parašu.

12. Šalių rekvizitai ir parašai:

	ASMENS DUOMENŲ VALDYTOJAS:
Nacionalinė žemės tarnyba 
prie Aplinkos ministerijos
Kalvarijų g. 147, LT-08352, Vilnius
Kodas 188704927
A. s. LT764040063610000729
Lietuvos Respublikos finansų ministerija
Finansų įstaigos kodas 40400
Telefonas +370 706 86 666
El. p. nzt@nzt.lt





	ASMENS DUOMENŲ TVARKYTOJAS:

Pavadinimas
Adresas
Įmonės kodas
PVM mokėtojo kodas
Sąskaitos Nr.
Bankas: 
el. p.
tel.












Asmens duomenų tvarkymo susitarimo priedas

ASMENS DUOMENŲ TVARKYMO INSTRUKCIJOS

	Asmens duomenys perduodami Asmens duomenų tvarkytojui šiais tikslais:
	Asmens duomenų tvarkytojas asmens duomenis įsipareigoja tvarkyti Pagrindinio susitarimo vykdymo tikslu.

	Perduodamų asmens duomenų kategorijos:
	Kontaktinė informacija (vardas, pavardė, telefono numeris, el. pašto adresas ir kita)


	Duomenų subjektų kategorijos:
	Fiziniai asmenys


	Asmens duomenų tvarkymo operacijos, atliekamos Asmens duomenų tvarkytojo:
	Asmens duomenų tvarkytojo atliekamos funkcijos aprašytos Pagrindiniame susitarime ir su juo susijusioje dokumentacijoje.


	Asmens duomenų tvarkymo operacijų atlikimo vieta:
	
Lietuva.

	Asmens duomenų saugojimo techninės ir organizacinės priemonės:
	· Prieigos prie asmens duomenų apsauga, valdymas ir kontrolė.
· Prieiga prie asmens duomenų gali būti suteikta tik tam asmeniui, kuriam asmens duomenys yra reikalingi jo funkcijoms vykdyti.
· Su asmens duomenimis galima atlikti tik tuos veiksmus, kuriems atlikti naudotojui yra suteiktos teisės.
· Prieigos prie asmens duomenų slaptažodžiai.
· Užtikrinama asmens duomenų apsauga nuo neteisėto prisijungimo prie vidinio kompiuterinio tinklo elektroninių ryšių priemonėmis.
· Užtikrinamas patalpų, kuriose saugomi asmens duomenys, saugumas (apribojamas neįgaliotų asmenų patekimas į atitinkamas patalpas ir pan.).
· Užtikrinama kompiuterinės įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).

	Subtvarkytojai (visi rekvizitai)
	-

